Q=18	C=18	SS=0	LS=0	PS=18	DC=0	LC=0	SD=0	BS=0	G0=8	G1=4	G2=2	DLID=ber_Latn	BODY=Wp/shi/Tizurgan - Wikimedia Incubator\n< Wp | shiWp > shi > Tizurgan\nTizurgan nɣ Tizrgan (s tfinaɣ : ⵜⵉⵣⵯⵔⴳⴰⵏ tizʷrgan) iga yan udwar iwala i tqbilt n Ida Ugniḍif ɣ Wactukn-Ayt Baha, tsga n Sus-Massa ɣ tmazirt n Lmɣrib. Iwala udwar ad i talmacixt n Ayt Wafayaḍ nna ɣ llan 30 idwarn yaḍni. Ar ittini usiḍn lli ittyuskar ɣ usggʷas n 2004 mas uḍwar ad zdɣn gis tqriban kran 32 umzdaɣ d 11 n tawjiwin.\nUr illi kran aẓur iṣḥan i wawal ad n "Tizurgan". Llan kigan n iẓuran d ku yan d mad ittini aylliɣ ur sul nssn manta gisn ad iṣḥan. Aẓur nna akk gisn ittawssan iga tt mas ism ad n "Tizurgan" ikka d "Tin + izurgan (amagut n Azrg)", yili daɣ mad ittinin mas d awal ad ikka d "Tizi n wargan".\nAdɣar nna ɣ illa udwar ad iwala i Ida Ugniḍif ɣ yat tuggugt n 100 km ɣ iffus n tamdint n Ugadir, ɣ yan wafa n idrarn n waṭlas mẓẓiyn nna ɣ tlkm tattuyt kran 1500 m tqriban. Illa udwar ad gr Ayt Baha d Tafrawt, ar nit fllas izray uɣaras lli d isman timdinin ad s sin. Bnan imaziɣn n ida ugniḍif iɣrm ad ɣ iggi udrar fad ad ḥmun iguyya nnsn d ad darsn tili yat tannayt ɣ ikaliwn n tqbilt att ur ikcm mad ihrcn.\nRetrieved from "https://incubator.wikimedia.org/w/index.php?title=Wp/shi/Tizurgan&oldid=5152713"\nLast edited on 7 June 2021, at 21:03


Q=6	C=0	SS=0	LS=0	PS=6	DC=0	LC=0	SD=0	BS=0	G0=10	G1=8	G2=5	DLID=ber_Latn	BODY=Amay Yidir, yeǧǧa-aɣ — Tazzuri | Le Magazine indépendant\n4 Maggu 2020\nAss-a 2 di maggu 2020, TAQVAYLIT, neɣ tamazɣa teɣli-as yiwet seg tgejda-ines. Win itt-yessufeɣan ɣer umaḍal, ɣer leǧnas anda ma llan. S wawal, s cna, s tmedyazt yessasnad taɣerma, tayri, ansayen, tinekkit… Atg\nDa Yidir, 1949-2020 d yiwen unaẓur illul deg idurar n tmurt n leqbayel deg taddart n At Laḥsan (deg wat yenni), Di tizi wezzu. Yebda cna kan akken meẓẓi, deg tikli-ines tamezwarut n cna ivan-d fell-as d win yezzuzunen imdanen s isefra d uẓawan iɛeddan akkin i cvaḥa.\nAnwa ur nessin Vava inuva, anwa is yennan tizlit am ta, ad tettwasuɣel ɣer 52 n tutlayin, anda leǧnas merra, inazuren merra refden-tt d tiɣvula iwakken ad tt-cnun xas ulamma s wudem nniḍen acu kan aẓawan-ines yeqqim kan d win. Syin akkin terna-d tmuqint n tezlatin kan akken ta deffir ta, yal yiwet s unamek ines, yal yiwet s wazal-is ; tagrawla, azwaw, zwitt rwitt, tiḍri n wegdud, cfiɣ, a yarrac nneɣ.\nTanagit ɣef Yidir neɣ Hamid Ceryet mačči d yiwet mačči d snat. Aselway aqdim n tmurt n fransa FRANÇOIS HOLLANDE d win yesḥasfan aṭas aṭas ɣef tmettant n Yidir, d win id yefkan tanagit i umezruy ɣef wayen id yefka yidir i TAQVAYLIT, neɣ i talsa merra s cna-ines. Aslaɣmay n Real Madrid, Zinedine Zidane, daɣen ula d netta d win id yenna n werǧin ad ttuɣ argaz am agi, id yeǧǧa kraɣ-d s tuɣac-is di temẓi.\nAwal ɣef Yidir yeqwa mačči d kra, d iselwayen n tmura, d icennayen, d imdabran n tsertit, d imdukkal-is uẓawan d wid i bedden ɣef yiwen wawal YIDIR MAZAL-IT AD YIDIR GAR-ANAƔ, imi trika id yeǧǧa werǧin ad temmet, deg yal tagnit deg taswiɛt yidir, neɣ d cna ines aɣ ad yesmektay amek yella vava inuva, neɣ amek ara ad nesendu iɣi.\nFell-ak talwit a DA Yidir i yiman-inek, ṛuḥ di talwit. Isem-ik, amennuɣ-ik d win ara ad i kecmen cfaya n tudert d cfaya n yal ass.\nYenna-as lwennas deg tasfift-ines tamezwarut « ivan-d ḥaca iḍelli, yerna ivan-d am yitri »\nItri n tmazɣa, tanemmirt-ik


Q=0	C=0	SS=0	LS=0	PS=0	DC=0	LC=0	SD=0	BS=2	G0=17	G1=16	G2=12	DLID=ber_Latn	BODY=Taseɣrut - Lieux Communs\nQui sommes-nous ?\tTaseɣrut\nDeg tmeddurt-nneɣ n yal ass, ama deg beṛṛa, ama deg leqdic, la nettwali amek ay la yetthuddu, inegger akk wayen ay yettarran tameddurt-nneɣ temɛen. Am waṭas n medden, ula nekkni la nessaram ad nqabel lmuja-a ay yetthuddun kra n wayen yesɛan lmeɛna deg tmeddurt-nneɣ, nessaram ad nezmer ad nqabel uguren ayyes d-yegla waya ass-a.\nTazzla-a ay la tettazzal tmeddurt-nneɣ ass-a ɣer uxeṣṣar tusa-d ɣef ljal n wayen ay tetteg yiwet n tegrawt d tamecṭuḥt n wid ay aɣ-iḥekmen, d wid ay yemlek laẓ n wedrim akked weskunner n lerbaḥ, wid ay yebɣan ad yili akk udabu gar yifassen-nsen. “Tugdut aydeg ara ttekkint akk tegrawin n wegdud” akked tegrawliwin ay la d-yettilin ussan-a ur ttṛuḥunt ɣer lbeɛd. Medden ur zemmren ad frun uguren-nsen n tidet arma d asmi ara d-akin yerna amur ameqran seg-sen ad ttekkin deg leqdic i lmend n ussebded n umaḍal aydeg ara telhu tmeddurt, yerna ad tdum deg-s talwit. Wid ay yessaramen tilelli ass-a, yessefk fell-asen ad qedcen i lmend n ubeddel seg yiẓuran, yerna, i lmend n waya, timetti, terra-tt tmara ad tbeddel iman-nnes, d abeddel aydeg ara ttekkin akk iɛeyyalen-nnes.\nNekkni nebɣa tugdut n tidet, d tin ara d-yawey weɣref, d tin aydeg d aɣref ara yeqqlen d bab n ṛṛay, d netta ara yeddmen ṛṛay yerna ad yeddem ṛṛay ara yeffɣen fell-as, d win ara yeddun akked tmetti-nnes. Tugdut am ta teḥwaj imdanen ay izemren ad qadren leqwanen, ad ten-agin, ad ten-sqecren yerna ad d-snulfun leqwanen iwutan ama i tmetti, ama i yiman-nsen. Ur d targit ay la nettargu akken ad nerr amaḍal d ljennet aydeg ur yettili ccwal, wanag nebɣa ad d-nessebded taɣerma tilellit, d tin aydeg yal yiwen ad yettuqader, d tin aydeg lumuṛ tteddun s ṛṛay n lɛali aydeg ur yettwaḍlam yiwen. S waya, nekkni nebɣa ad d-nessebded timetti ara izemren, nettat s timmad-nnes, ad tessers tilisa i yiman-nnes, s webrid n ṣṣwab, d timetti ara yemsebḍun s tidet ɣef tesnakta (idéologie) ay tt-iḥekmen ass-a. Asurif amezwaru netta d tiririt n tmeddurt i kra n wansayen ay mazal ddren deg tmura “tigunẓa [sous-développées]” : tamsetlelt (solidarité), beḍḍu n lxir gar medden, amɛawen, tammidwa (amitié), lxir i ubeṛṛani, tezdeg n nneyya. D wi akk ay d llsisan i lmend n ussebded n tmetti yelhan.\nYessefk ad neg ayen yessefken akken ad nerr timetti tettḥadar deg temsal n tussna akked teknussna (technologie), yerna tettett s lmizan i wakken ur tessamas tawennaḍt, am wakken ara tili d timetti yesseqdacen lmizan n uxemmem deg wayen yerzan timsal n tmurt. Taɣawsa tawḥidt ara ireglen abrid i wid yeffuden leḥkem nettat d assebded n yegrawen ara yesɛun tazmert akken ad ddmen ṛṛay, d igrawen ay izemren ad ttwafesxen, imḍebbren-nsen zemren ad ttuḥasben yerna tettili-d deg-sen nnuba deg leḥkem. Taɣawsa tawḥidt ay izemren ad tergel abrid i rrbeḥ war tilisa netta d assebded n tgadda (aɛdal) deg lexlaṣ n medden, akked uɛawed n tmuɣli deg wamek ay myezwarent tɣawsiwin ay ḥwajen medden. Ti ur llint d tiɣawsiwin n menwala, ur llint d tiɣawsiwin ayɣef nezmer ad nerwel, am wakken ur llint d tiwezɣiyin : ibeddilen imeqranen am wi llan-d yagi deg umezruy.\nNekkni numen s usenfar (projet) ay yettarran medden zemren i yiman-nsen, d win ay d-ilulen seg leqrun-nni n yimneɣiyen mgal kra n wayen ay d-yettuḥettmen sɣur udabu abeṛṛani ɣef weɣref : ansayen, agama, tussna, ssuq neɣ akabar. Leqdic-a ilul-d deg Legrig Taqburt, iɛawed yennulfa-d deg Tuṛuft Tutrimt (taɣerbit). Asenfar-a bdan qeddcen fell-as deg tallit n Tleslalit (renaissance), deg Lqern n Teftilin, deg Tegrawla Tafṛensist n 1789, deg umussu n yiqeddacen, deg yimenɣiyen ay d-yellan i lmend n tririt n tlelli i tmura yeddren ddaw tehrest (listiɛmaṛ), deg yimenɣiyen i lmend n tlelli n tmeṭṭut, n yilemẓiyen, n tdersiyin akked uḥuddu n twennaḍt. D acu kan, asenfar-a ay yekkaten i lmend n tgadda (aɛdal) akked lḥeqq, ass-a qrib ad yemmet, imi Amaḍal utrim (aɣerbi) yesnulfa-d taɣawsa niḍen : yesseqdac ṣṣwab n tkellax akken ad iḍellel medden, yerna aḍellel-a iḥuza, ass-a, akk idisan n tmeddurt-nneɣ.\nIswi n tegrawt-nneɣ netta d tiririt n tmeddurt i usenfar-a ara yerren medden zemren i yiman-nsen, yerna ad t-nerr d asenfar n tmetti n tidet. Neḥwaj s lḥir ad nesɛu tagrawt n wallaɣen ara iqedcen lwaḥid akken ad xemmemen amek ara d-afen tifratin, amek ara ssiwḍen izen-nneɣ aserti ed wamek ara d-ilint tifratin deg wenrar. Iɣallen ay izemren ad ɛawnen asenfar-a mazal-iten mfuzraɛen), yerna aṭas seg-sen ur ukin s ljehd n tmussni-nsen ed wayen ay zemren ad t-gen. Anadi-nneɣ i wakken ad nerr amdan ed tmetti zemren i yiman-nsen d win ay yeḥwajen leqdic deg wenrar, leqdic yettkemmilen, leqdic ur ifecclen ula ma llan wuguren, d win ara d-yilin deg tmeddurt n yal ass, d win ara yaẓen s wesdukkel n yiɣallen-nneɣ.\nAmazday n Lieux Communs\nTasuqilt sɣur Omar Mouffok - Tlaxcala, Aẓeḍḍa n yemsuqqlen i lmend n uṭṭuqqet n yilsawen - http://www.tlaxcala-int.org\n230890 depuis le début


Q=0	C=0	SS=0	LS=0	PS=0	DC=0	LC=0	SD=0	BS=1	G0=23	G1=15	G2=7	DLID=ber_Latn	BODY=Tella-d deg waṭas n tudrin-is - La Dépêche de Kabylie\nAccueil Tamazight Tella-d deg waṭas n tudrin-is\nAYT ƐISSA MIMUN - Timecreḍt n ḥartadem\nTella-d deg waṭas n tudrin-is\nTimecreḍt d yiwen seg wansayen i tesεa tmurt n Leqbayel. Llant tudrin i tt-ixeddmen deg leɛwacer (lɛid , taɛacurt, lmulud…), llant tiyaḍ deg tallit n ḥartadem. Ddeqs n tudrin n tɣiwan-agi, i mazal ṭṭfent deg lɛada-a, i d-ǧǧan lejdud. Tikkelt-agi, nextar ad d-nawi awal ɣef tmecreḍt n ḥertadem deg tɣiwant n Ayt Ɛissa Mimun. Deg tazwara, nefren ad-nemmeslay s telqay ɣef lewziɛa n taddart n Taḥanut, syin ad d-nejmel akk tuddar-nniḍen i tt-ixedmen seg tazwara n waggur-agi i deg nella. Dɣa di taddart-agi n Tḥanut, yeṭṭafaren ɣer tɣiwant n Ayt Ɛissa Mimun, uɣalen yimezdaɣ-is iseggasen-agi iɛeddan ɣer wansay n lewziεa, yettwassnen s yisem n tmecreḍt n ḥertadem, i d-yettilin yal aseggas deg tazwara n waggur n unbir.\nTasebḥit n wass-nni n, ssebt 09 deg waggur-agi n unbir, ideg nella, ffɣen yimezdaɣ n taddart-agi qeccuc meccuc (irgazen, ilmeẓyen akked yigerdan), d timḥezwirit ɣer umḍiq n Iɣil n Waḍu i deg i d-tella lewziɛa-agi. Ɣef 07h30 n ṣṣbeḥ, mlalen-d yakk ɣer umkan uɣur msefhamen, yal wa d acu i d-yewwi: wa d ajenwi, wa d taqabact, wa d tacaqurt…atg. Syin akkin ɣef 08h00, bdan yimezdaɣ n taddart, zellun izegaren-nni, wa deffir wa, s nnuba kan. Syin uzan-ten, yal tarbaɛt teṭṭef yiwen uzger. S unecraḥ d teḍsa i xeddmen yilmeẓyen-nni, mi yeɛya yiwen, wayeḍ ad t-id-yestaɛfu amzun akken d tacmilt neɣ d tiwizi n taddart merra.\nMa ɣef 12h00 uzal, bdan afraq n uksum ɣef 334 n tesɣar, yal yiwen ad yawi amur-is seg wayen yellan deg uzger (ul, tasa, aksum, iɣes,…). Syin ɣef 14h00 n tmeddit, yal wa yeddem tasɣart i t-id-iṣuḥen. Ma d imeɣban neɣ wid ur nezmir ad xelṣen sehma-nsen, wwin-tt baṭṭel. Yal tasɣart tseɛεu gar 5 ar 5,5 kg, tenza s wazal n 4 500 DA. Am wakken daɣen i xedmen ayen iwumi qqaren seksu Rebbi neɣ tameɣra n Rebbi, anida i d-nawlen medden ayen zemren, wa d seksu s yibawen, wa d seksu s lubya…atg. Lukan d lebɣi xeddmen-t uqbel lewziɛa, ass-nni ideg ara d-jemɛen idrimen d lewɛadi, maca aseggas-agi, ǧǧan-t armi d ass-nni n tmecreḍt.\nD tagnit i wakken ad niwlen i wid-nni ixedmen deg lewziɛa-agi, yerna d lweɛda. Annect-agi, yusa-d mebɛed mi temlal teseqqamut n taddart akked yimezdaɣ-is ass-nni n lǧemɛa, 01/11/2019, ideg i d-jemɛen ugar n 140 n yimelyan s wayes i d-uɣen rrebɛa n yizgaren i iweznen ugar n 15 n yiqenṭaren. Idrimen-agi, d arḍal i ten-id-reḍlen yimezdaɣ, rran jemɛen-d lweɛda, cwiṭ rran-t ɣer texriḍt n taddart, wiyaḍ rrnan-ten ɣer tesɣar. Ma d tura, ad d-nuɣal ɣer tuddar-nniḍen i ixedmen lewziɛa-agi n ḥertadem deg tɣiwant n Ayt Ɛissa Mimun, llant-d akka: Taggara n ddurt-nni iɛeddan, xedment-tt tuddar-a Ayt Xelfat d Tizi n Tzeggert. Ma d taggara n ddurt-a, tella-d deg tadrin-a: Tagemmunt, Iɣil n Wuccen d tiyaḍ-nniḍen.\nAazl n tmecreḍt deg tmetti\nƔer taggara maḍi, ad d-nawi awal ɣef wazal ameqqran i tesεa lewziεa deg tmetti taqbaylit, ama zik ama tura. D tagnit ideg ttemlilin medden, imi yezmer lḥal aseggas ur ttemyagaren ara: yal yiwen yelha kan deg ccɣel-is, am wakken qqaren zik:“ Temmlal tasa d way turew”. D tagnit daɣen, ideg ttemεawanen yimdanen gar-asen, imi yal yiwen ad yexdem ayen iwumi yezmer. D ass ur necbi wiyaḍ, imi taddart si rrif armi d rrif ad tečč akk yiwen n yimensi s uksum, am ugellil am unesbaɣur. D tagnit anida tettnerni tegmat, tdukli, tiwizi, anida daɣen ttiğhidden wassaɣen gar yimezdaɣ n yal taddart. Ma d iswi n lewziεat-agi n ḥertadem, ɣef wakken i d-qqaren yimɣaren, xedmen-tent i lmend n tfellaḥt, ssuturen deg Sidi Rebbi ad d-tili ṣṣaba deg nneεma, ad d-yessew wakal s waman n ugeffur, ad issebεed tiwaɣiyin n twennaḍt, imi daɣen imir i ibeddu useggas n tfellaḥt ɣer yimaziɣen, dɣa ssuturen deg uxellaq ad yili d aseggas n ṣṣaba d lerzaq… atg.


Q=2	C=0	SS=2	LS=0	PS=0	DC=0	LC=0	SD=0	BS=1	G0=91	G1=36	G2=10	DLID=ber_Latn	BODY=Hiṛakles illul di Tibi, mmi-s n Dzus d Alkmini, d-yefrurin di Piṛsiyus, tmeṭṭut n ugellid Umfitryun. Dzus ira ad yili mmi-s i iggehden aṭas, win i izemren ad ad isellek imdanen d idiyusen.\nYiwen wass, Dzus yegga agellid Umfitryun almi yunag, iga akka iḥbes Hilyuṣ, iṭij, 3 wussan. Syen sakkin, iṣubb-d seg igenni ɣer tmurt, yetti d agellid Umfitryun, ikcem ɣer Alkmini, igen yid-es 3 wuḍan.\nMaca Hiṛa, tmeṭṭut n Dzus, kulci ɣef tiṭ-is. Zwar a d-ilal Hiṛakles, tuzen Tilityin, neɣ lqiblat, ɣer tmurt n Waṛgus, anda d-sllulent Iristyus, mmi-s n ugellid Stilinuṣ, zwar lawan. Sllulent-t-id akken ad yuɣal tagara d netta i d agellid n Waṛgus deg wemkan n Hiṛakles.\nAkken kan d-illul Hiṛakles, yewwi-t Hiṛmes, yegr-it ɣer wusu n Hiṛa, akken ad yeṭṭeḍ deg idmaren-is ayefki. - Imi akken Hiṛakles ad yuɣal d alebdi, issefk-as ad yeṭṭeḍ ayefki n tdiyust. – Nettat, Hiṛa, tella tgen. Maca Hiṛakles imi yebda tuṭḍa, deg wakken muqer uɛebbuḍ-is, iteṭṭeḍ iteṭṭeḍ deg-s almi tt-id-yesaki. Hiṛa imi d-tuki, twalla-t akkenni, terfa, dɣa tdegger-it. Imi t-tdegger, yeffeɣ-d deg idmaren-is yizir n uyefki, iḍleq deg igenni, yuɣal d abrid n wallim.\nYiwen wass, Hiṛa tegga Hiṛakles almi yeṭṭes, tuzn-as ɣer dduḥ sin izerman akken ad t-nɣen. Maca Hiṛakles, ɣas akkenni d agrud, ixenq-iten i sin. Alkmini d Umfitryun imi t-wallan akkenni, uznen wwin-d acelak Tiṛizyas, i sen-d-yennan d akken Hiṛakles d mmi-s n Dzus, agellid n idiyusen.\nHiṛakles yesekr-it-id Kiyṛun, d netta i s-yeslemden arti n lgirra d imenɣi.\nHiṛakles, asmi muqer, yuɣ Migaṛa, urwen-d aṭas igurdan. Yiwen wass, tsehbli-t Hiṛa, tmeṭṭut n Dzus, dɣa Hiṛakles yekker, yenɣa arraw-nni-ines. Imi d-yuki, yeẓra dacu i iga, iṛuḥ yesuter deg idiyusen akken ad t-surfen. Idiyusen, amek ara s-gen, uznen-t ɣer Iristiyus, agellid n Tirunta, di tmurt n Waṛgus, akken ad s-d-yefk 12 ikuṛfiyen ara yeg, swamek sakkin ara surfen idiyusen ɣef wayen iga.\nIkuṛfiyen n Hiṛakles\nIssefk-as i Hiṛakles ad ineɣ izem n Nnimya. Izem-agi n Nnimya yessenger izgaren d wulli n imezdaɣ n Nnimya. Izem-agi, ɣur-es aglim ur tigezzem ara ujenwi. Amek ara yeg Hiṛakles, yefren akken ad yennaɣ yid-es s ufus. Akken kan myuṭṭafen, Hiṛakles yeɛna izem-nni yeṭṭef-it di tmexneqt. Akken t-yenɣa, yekker yekkes-as accaren-is, yuza-t yis-n. Yeskew aglim-is, ssyen sakkin, yerra-t d ajellid, yettlusu-t.\nIssefk-as i Hiṛakles ad ineɣ Hidṛa n Liṛnaya. Hidṛa n Liṛniya d talafsa, ɣur-es 9 iqurray. Rnu aqerruy-ines aneggaru d alebdi. Talafsa-yagi tettidir s daxel n tala n Liṛniya, yiwen mačči yezmer ad isew neɣ ad yagem dinna. Rnu tikwal, m ara terfu, tettekkes-asen aman i imezdaɣ n tmurt n Liṛniya. Hiṛakles imi yunag akken ad ineɣ talafsa-yagi, yegla yid-s s wayaw-is Iyulaweṣ. Hiṛakles yeẓra d akken talafsa-nni, yal tikelt m ara s-tgezmeḍ aqerruy, imir imir, ad d-tesemɣi wayeḍ. Imi wwḍen, Hiṛakles imugger talafsa-nni s wefruy, maca yal tikkelt m ara s-yegzem yiwen uqerruy, ad yazzel wayaw-is ad yezuzer i wemkan-nni iɣed akken ur d-ixelef ara. Yegura-d aqerruy aneggaru, amek ara s-yeg Hiṛakles, yeddem-d anecab, isegg-it di mseblu n idamen n tlafsa-nni, dɣa yesentat-yas-t deg wemgeṛḍ i tlafsa-nni, dɣa yenɣa-tt.\nIssefk-as i Hiṛakles ad d-yeṭṭef ilef n Yirimantus. Ilef-agi iffeggel akk urtan d yigran n tmurt n Yirimantus. Hiṛakles yulli ɣer wedrar n Yirimantus, inuda ɣef yilef-nni almi t-yufa. Ssyen sakkin iddehm-it. Iddehm-it almi d yiwet n teẓgi, anda yessaɣ aṭas n wedfel, dɣa ilef-nni yeɛya. Dɣa yeṭṭef-it-id.\nIssefk-as i Hiṛakles ad yawi d tamuddirt tizerzert n Kiṛinya. Tizerzert-agi n tdiyust Aṛtimis, ɣur-es tinsa n wirran d wacciwen n wureɣ. Ulac akk win i tt-yugaren di tazzla. Am yilef-nni n Yirimantus, iddehm-itt Hiṛakles. Netta yettazzal, nettat tettazzal. Iɛedda useggas ur tt-id-yeṭṭif ara. Maca yegga-tt yiwen wass almi teṭṭes, ijelleb fell-as, icekkel-itt, dɣa yewwi-tt-id d tamuddurt ɣef tuyat-is. Maca imi tt-id-yewwi, tluɛa-t-id Aṛtimis, tgennawt n wegmer, tenna-yas : « Tizerzert-agi inu, awwi-yas-tt i ugellid Iristyus, maca ha ammer yella kra ara tt-yaɣen ! »\nIssefk-as ad ineɣ ifṛax n Stimfallus. Ifṛax-agi annect-ilaten, ttidiren deg ugelmim n Stimfallus. Ifṛax-agi qarren-asen mečč-imdanen, imi yal tikelt m ara iqerreb wemdan ɣer ugelmim-agi n Stimfallus, ad as-zzin, a t-ččen. Hiṛakles, yewwi aneccab d uɣafa, yunag ɣer ugelmim-agi. Imi yewweḍ, isseg inecaben-is deg idammen n Hidṛa, yebda ṣṣyada deg-sen. Yenɣa-ten akken ma llan.\nIssefk-as i Hiṛakles ad yenneḍ iddaynin neɣ lkuriwat n ugellid Aggiyaṣ. Agellid Aggiyaṣ, ɣur-es aṭas n lmal : igemren, izgarren, ulli… Rnu lkuriwat n ugellid-agi, acḥal d aseggas, mačči yella win i ten-yenḍen. Hiṛakles yekker-asen. Iwwet fell-asen 10 iseggasen, ulac. Yiwen wass yerfa, dɣa iga akka ibeddel-as i wasif n tmurt-nni tikli, yerra-t ɣer iddaynin n ugellid Aggiyaṣ, dɣa aman n wasif-nni glan s kulci.\nIssefk-as i Hiṛakles ad d-yeṭṭef aṭṭuṛu n Hiṛaklyun, baba-s n Miniṭuṛ. Am tzerzert-nni n Aṛtimis d yilef-nni n Yirimantus, acḥal d aseggas d Hiṛakles yettazzal deffir-s. Asmi t-id-yeṭṭef, ira Hiṛakles akken ad yefk d tarzeft i tgennawt Hiṛa, tmeṭṭut n Dzus, tugi.\nIssefk-as i Hiṛakles ad d-yeṭṭef tigemrin n Dyumides. Dyumides d agellid n tmurt n Tṛakkus, ɣur-es 4 tgemrin i iɛellef s weksum n yemdanen. Hiṛakles yeṭṭef abrid. Akken kan yewweḍ ɣer tmurt n Tṛakkus, yeṭṭef Dyumides, agellid n tmurt-agi, yefka-t i tgemrin ččant-t. Akken ččant almi ṛwant, dɣa yekker Hiṛakles yezzuɣer-iten-id, yewwi-tent-id ɣer Mikini, i ugellid n Waṛgus.\nIssefk-as i Hiṛakles ad d-yawi taɣeggaṭ n Hippulutti, tgelliṭ n Tmaẓunin. Timaẓunin-agi d tilawin tigrariyin, ttidirent gar-asent kan. Ticki i rant a d-arwent, ad ffɣent ɣer lgirra, ad d-awint irgazen. Akken kan ara refdent, ad nnγent irgazen-nni. Ssyen sakkin ad d-sekkrent tullas ara d-illalen, ma d arrac ttarant-ten d iseklafen-nnsent. Timaẓunin gezzment tabbuct tayeffust akken ad sen-tesgel tyita n unecab d uɣafa.\nHiṛakles, akken kan isers iḍarren-is di tegzirt n tlawin-agi, ṭṭfent-t, wwint-t i tgelliṭ-nnsent Hippulutti. Maca tagelliṭ-agi, akken kan twalla Hiṛakles, tuɣ deg-s tmes n tayri. Dɣa tḥebs-it ɣer-s.\nTadiyust Hiṛa, imi teẓra akken, tetti d tamaẓunt, tenna-yasent i yessetma-s d akken Hiṛakles yusa-d akken ad yaker taɣeggaṭ n tgelliṭ-nnsent Hippulutti. Dɣa sekkrent-t. Hiṛakles, imi iwalla akkenni, yettɣil d tagelliṭ Hippulutti i t-yezzenzen, dɣa iga akka yenɣa-tt, yekkes-as taɣeggaṭ-nni-ines, dɣa yerwel.\nIssefk-as i Hiṛakles ad d-yawi ɣer Wargus izgaren n umeksa Geryunes. Geryunes d acacfal, ɣur-es aṭas n yezgaren, maca ulac akk win yeẓran anda yettidir. Hiṛakles yunag, yunada fell-as 7 iseggasen, swamek imiren i t-id-yufa, di tmurt n Urutraya. Akken yewweḍ Hiṛakles, yenɣa ameksa Geryunes, yewwi aqḍar n yezgaren-is i ugellid n Wargus Iristiyus. Iristyus akken kan iwalla izgarren-nni, deg wakken s-hwan, iga akka: yezla-ten d tarzeft i tdiyust Hiṛa.\nIssefk-as i Hiṛakles ad d-yawi tiḍufa n Yispirides, deg wedrar n Waṭlas. Hiṛakles yunag ɣer Waṭlas. Imi yewweḍ, yufa aṭiṭani Aṭlas, yeṭṭef ddunit ɣef tuyat-is. Yenna-yas Hiṛakles i Waṭlas : « Ṛuḥ kkes-iyi-d tiḍufa n Yispirides. » - Yenna-yas Waṭlas : « Ṭṭef ciṭuḥ ddunit-agi ɣef tuyat-ik, ad ṛuḥeɣ ad k-tent-id-kkseɣ. » - Hiṛakles yeṭṭef ddunit ɣef tuyat-is, ma d Aṭlas yekcem ɣer wurtan n Yispiridis, yewwi-yas-id tiḍufa i Hiṛakles. Maca imi d-yezzi, imi yekker ad s-yerr Hiṛakles ddunit-nni ɣef tuyat-is, Aṭlas yugi. Yenna-yas Hiṛakles : « Ax ihi, ṭṭef ddunit-agi ciṭuḥ kan, azal s ara geɣ asummet i tuyat-iw, ssyen sakkin ad iyi-tt-id-terreḍ. » - Akken ters ddunit ɣef tuyat n Waṭlas, dɣa Hiṛakles yerfed tiḍufa-nni, dɣa yeṭṭef abrid-is.\nIssefk-as i Hiṛakles ad iṣubb ɣer tgelda n Hades akken ad d-yawi yid-s Kiṛbiṛus : aqjun bu 3 iqurray, winna yettqaraɛen ɣef tebburt n Ṭarṭarus. Hiṛakles iṣubb ɣer Ṭarṭarus, isuter di Hades, adiyus n Tmes, akken ad s-d-yefk Kiṛbiṛus. Yenna-yas Hades : « Atan ɣur-k awwi-t, maca ad iyi-t-d-terreḍ akken tewwiḍ. » - Hiṛakles yebra-yas-d i weqjun-nni n Hades, yessul-it ɣer nnig tmurt, yewwi-yas-t akken d amuddir i Iristiyus, agellid n Waṛgus. Iristiyus akken kan i yewalla aqjun-nni, ijelleb γer daxel n tcballit, iffer dinna.\nTaggara n Hiṛakles\nAsmi yekfa ikuṛfiyen-is Hiṛakles, surfen-as Idiyusen, yekker ad ibeddel axxam, yuɣ yiwet n tmeṭṭut i wumi qarren Dyanyira.\nYiwen wass Hiṛakles d Dyanyira kkren ad zegren asif, dɣa Dyanyira, tugad ad yames ddil-is, tugi. Cwiṭ akka, ata iɛedda-d Niṣus, - Niṣus-agi, deg wamas d asawen d amdan ; deg wammas d akessar, d agmer – Yerf-ed Dyanyira, izegr-itt i wasif. Imi tt-yezger, Hiṛakles yerfa, ifaq-as i Niṣus d akken ira ad s-yaker tameṭṭut-is. Dɣa yeddem-d anecab, isseg-it deg idammen n Hidṛa, dɣa iwwet yes-s Niṣus. Maca Niṣus zwar ad yemmet, yekkes-d talaba deg uglim-is, winna akken yeččuṛen d mseblu n Hidṛa, yefka-yas-tt i Dyanayira, yenna-yas : « Ma ibeddel-ikem yiwwas, selsa-s talaba-yagi. » - Dɣa yemmut.\nHiṛakles d Dyanyira kemmlen abrid-nnsen. Ttidiren akken. Almi d asmi yekker Hiṛakles d yaɣ yiwet n tmeṭṭut i wumi qarren Iyu. Tga akka Dyanyra, tewwi-yas d tarzeft i Hiṛakles talaba-nni s-d-yefka Niṣus. Akken kan tt-yelsa, deg wakken i t-ičča mseblu-nni, iḍegger iman-is γer tmes.\nImi yemmut, yekker baba-s Dzus, irfed tafekka n mmi-s Hiṛakles, yewwi-tt s igenni, anda i tt-yerra d itri.


Q=11	C=7	SS=3	LS=1	PS=0	DC=0	LC=0	SD=0	BS=18	G0=24	G1=8	G2=6	DLID=ber_Latn	BODY=ANDA AKKA TETTEDDU ? > Imyura > Askasi-Débat\n"Their task is to take risks, calculating potential cost for themselves. But they do not take into account the consequences of their losses for the economy as a whole".\n"Win yeččan yečča wayeḍ tarbut tekkes !"\nDi “wall street” srafgen yedrimen, yiwet n teswiεt xlant lbankat, kra din yerefref amzun d afexxar !!\nAmek akka teḍra, yernu qqaren-d kullec iteddu am ssaεa, iman-is iman-is kan !\nQqaren-d d ssuq i yeselḥawen tilufa, aγ zzenz, tetixerḍ-as ad teddu γef iman-is !\nD lewhayem ! ger yiḍ d wass qelben akk lbistat, neẓra “Sarkozy” yuγal d amarksi, yezzem, yergem wid tt-ixedmen…yenn-a ddula tezmer ad tqabel !!\nDi Marikan, lḥukuma tenna ad tefkk 700 imelyaren akken ad tḥudd lbankat γef xellu. Di “Yurupa” kif kif ddulat ḥezment ad d-grent iman-nsent madya ad qerrεent i yugaren aya.\nDdula yughal-itt-id wawal, iḍelli d ssuq i yettṛayin, ass-agi ddula tezga-d s ufella !\nIḍelli ddula texla, ass-agi γur-s idrimen s ara tqabel !\nWid yetturaren s yedrimen, iqqemarren (the speculators) ad sadren iqqeray nsen, ar ttεeddi tiyita, imiren ad d-uγalen, ur yeqṛis ur yenγil !!\nD ddula ara yeqablen taluft, ewwet γer lğib-ik a yazawali.\nAt tedrimt (the capitalists) ufan abrid amek ara tili ddula d ttawil ger ifassen-nsen, ad tt-sxedmen akken i sen-yehwa, γur-sen ijernanen, tilibizyuwat, iqqeddacen, iceyyaten…cebken-tt akken ilaq.\nYettεemir uqeẓẓul, yettεemir γef iqqeray-nneγ ara d-yeterḍeq.\nAt tedrimt sdukklen iγallen-nsen, jebbden lexyuḍ sya u sya, tawant ur tt-ssinen nekkni nezga-d d lexyal n tebḥirt, ixabbazen n ddula zgan γef iqqeray-nneγ (ibulisen, lakul, ijernanen, imussnawen ukarṭṭun…) daya i γ-d-issaḥen si tama n ddula, d tikerrac-is kan !\nMa d tamurt…eh tamurt !! “yenna-yas wedγaγ fsiγ, yenna-yas ukkerra ula’ra d-inniγ” !\nUr yelli wamek ara d hedṛeḍ γef tmurt, tamurt am win yesferfuden di ṭlam ! ur nezṛi ara amek tleḥḥu.\n10 iseggasen-aya tura, d idrimen ttenγalen-d fella-s am weclim, lpitṛul tewweḍ ssuma-s taqacuct werğin-is yewḍitt (ger 40 d 100 idullaren).\nYella kra i ibeddlen ?\nYella… zik medden ttazzalen γef tlelli tura ttazzalen γef yedrimen, tewḥel tgersa deg wedγaγ, aw ara tt-id-yekksen, andala-k ?\nAdabu yessenṣṣal taglimt yettεawad tayeḍ, d wid-a kan n yiḍelli d wid n wass-a, acema ur yembawel ara, tesbeḍ teqqim akken.\nMa d wid ikerfen s ddaw uzaglu, yeččan acḥal d tiyyita tura, smeglizen kan s wallen, ttrajun, zṛan akken xedmen, adebbuz yezga yezga, caεffen seg tixidas udabu.\nIlaq tura ayen nniḍen ad d-yenulfu…!\nDjamal At Udiε\nKrakra - Tinin-is...\nTella kra n tifrat nniḍen bbexlaf tagi n ukeččum n unabaḍ s yedrimen akken a d-yessemneε ixeddamen, yernu mači wid kan n lbankat, akkd igad yuγen ixammen s wekridi? Lḥaṣun nekk ur walaγ ara. Dacu kan anabaḍ ur ilaq ara ad yeqqim din ilaq ar deqqal ilaq ad yerr aleggam i umaṛci neγ i welzuz(ahat yella kra bb wawal nniḍen i umaṛci)\nkečč a gma ayen akk d-tesrusuḍ deg wesmel deg-s inumak imeqqranen, ccbaḥa d tezdeg.\nAcuγer akka tεezzleḍ deg yiman-ik, tettḍilliḍ-d kan si ccuka?\nTikkelt-nniḍen neḥwağ ad nwali iḍrisen-ik di tmenzut ttxil-k!\nĞamal at Udiε - Tinin-is...\ntanemmirt-ik a Sεid,\ndacu ak inniγ a gma, mačči d aεzal i εezleγ iman-iw, d taswiεt ur yinserḥ ara, wamag mačči d lebγi n tira is ulac !\nlehḍur-ik d afud irennun, yessen tira ad tkkemmel.\nula d nekk ḥemleγ akken tettaruḍ, teččureḍ d ddḥeṛ, aql-ak tesnernayeḍ trennuḍ di tira, tanemmirt-ik d tameqqrant a gma.\nTanemmirt ula i kečč a Ğamal a gma!\nAql-aγ nettrağu amaynut sγur-k,\nLvachir - Tinin-is...\nAzul a Djamal;\nAtah wawal s teqbaylit id yeṭṭaran afud!\nur zriγ ara acimi, iseqsiyen atraren, akkak am tasedramt(finance), neγ tilufa yaεnan Géopolitique, akw d tazmart(la santé) ur ṭṭarun ara attas fellaent.\nleqbayel uγalen hesben iman nsen d timitt n dunnit.\n"imusnawen "nneγ uγalen akw d iyeffussen, maca mara tmuqled wid igan amussu amazigh zik d iyeffussen akken ellan.\nDjamal cukkaγ k dilleli.\nyiwen useqsi s γuri γurek:\ndacu ṭṭamuγli inek, yef "imusnawen"(l'élite) lleqbayel taggara yagi?\nn ḥus marra belli yella kra yembawlen degsen.\namedya: imucaγ(les touregs) atnan qrib adnegren, nekwni neṭṭaru γef isura n l'ENTV, lḥağ -urcfiγ ara isem ines.\namek armi ulac tira γef tfarka(l'Afrique)?\nAmek armi ulac tira yef SIDA (neγ le SEX)?\nkecc a djamal agma, terrid iyi d tarwiht.\nazul a lvachir,\ntanemmirt-ik γef wawalen-agi inek,\nisteqsiyen-ik s wazal nsen ḥwağen aṭas umeslay, dacu nekk ay d-inniγ kan akka s tewzel akken ttxemimeγ; tira s teqbaylit (s tmaziγt s umata) tura kan i tebda tettmurud, d tidett tugett n wayen i nettaru γef "tmagit*" (tamagit = identité) acek asmahit aγbel-agi urεad ur yefri ara !\ndacu ilaq, akken id tenniḍ, a nissin a nettaru γef ayen nniḍen (tazmart, uzzuf*, tatiknulujit*...), ma newḥel deg tagi kan n tmagit, idles nneγ ur yettnarnay ara, ad nezggel aṭas n tlufa !!\ntenniḍ-d "wid igan amussu amaziγ zik d izelmaḍen akken llan" (zṛiγ turiḍ "iyeffussen" maca tebγiḍ ad tinniḍ "izelmaḍen", ma γelṭeγ inni-y-id ?)\nmačči d aγbel ma llan "iyeffussen", (imaziγen am igduden n ddunit merra ilaq ad sεun myal tiγmi), dacu aγbel m'ar illin kra n medden γursen "tidyulujit*" (ideology) yarnu ad ttmeslayen s yisem n wegdud merra (aya qqaren-as "fascism"), d tidett ass-a llan kra n leqbayel i ybγan akka a neddu "ḥed, tnin" deffir-sen.\nma d "imusnawen"neγ (l'élite) a Lvachir, tugett degsen ssudnen afus n sselṭan (deg tmura n ddunit merra !!), dayfi nekk uγaleγ ur sikkideγ ara γer lewhi nsen, win yebγan tamusni inadi netta s timmad-is, fiḥel tilibizyu, fiḥel ijernanen (mačci akkit !!)\nur ilaq ara d yiwen kan n wemdan neγ d yiwet kan terbaεt ara yettmeslayen (ladγa ma yella s yisem nneγ !), ilaq yal yiwen degneγ ad yerfed awal, ad immeslay nnuba-s.\naṭas n tlufa id bedreḍ a Lvachir, as t-id-nuγal akk, ad nemmeslay akk fell-asent, yarnu ilaq a nettiki akk.\ntanemmirt-ik d tameqqrant a Lvachir\nalih ar tufat !\nawalen γef i yella yitri amecṭuḥ (*) d awalen imaynuten (néologismes) urεad kcimen s wudem unṣib tameslayt (d imusnawen n tmeslayt :-) ar aγ d yinnin !!)\nUzzuf: sex (zeṛ Mezdad)\nAzul fell-awen, asteqsi i d-tegreḍ a Lvacir yella yakk deg iqerra n wid yebγan ad yennerni weswir n tmeslayt-nneγ, imussnawen n tidet qedcen yakan u la qeddcen yal ass iwakken a d-snulfun amaynut ama deg ilugan n tira neγ deg wawalen imaynuten atraren ara niḥwiğ ma nebγa a d-nemmeslay γef tlufa n ddunit, akken ssneγ, deg wayen yerzan isalan, d ineγmasen i d-ilehhun di cγel am wa ! Iwakken ad tili tγamsa laqen yemdanen yeγran neγ yessnen aḥric-agi akk d yedrimen, sakin ma llan ineγmasen yesεan allalen, yesεan adeg i weγmis, ma ur sεin ara imeγriyen, aγmis-nni ad yeddu kra n wagguren dγa ad yemmet, ma ulac wid ara t-id-yettaγen, ansi d-yekka nnger n yeγmisen d tesγunin s tmeslayt-nneγ ? Yekka-d si lqella n tedrimt akk d lqella n imeγriyen ! Ur walaγ deg kra iseggasen i d-iteddun ad yeḍru wayen akk i nessaram nekkni s wid i tt-iḥemmlen teqbaylit-agi-nneγ, axaṭer mačči d yiwen wefrag i γ-iregglen iberdan, anagar internet-agi , imi ur yeḥwağ ara aṭas n tedrimt !\nlvachir vouchlaghem - Tinin-is...\nazul a meẓyan;\naqli dγa ferḥeγ imi atan aseqsi yagi yella deg iqqera akk n imeγnasen.\ntaluft n wallalen (ttawilat) agi d taqdimt. werğin id tecfiγ nesεa ttawil.\nγas akken llan wid iqedcen γef tmaziγt, wiyyaḍ qedcen s tmaziγt (macci kifkif) d iseggasen.\nbγiγ ak d inniγ d akken γas allalen laqen, maca yella wacu nniḍen.\nnekk cukkeγ d tideologit (l'idéologie dominante) n wass agi i yerran ameγnas d asedram(detenteur de capital).\namedya: di tallit i deg imucaγ neggren, γriγ aḍris n yiwen umaziγ γef εimarat lḥağ lakhdar(série télévisée n l'ENTV).\nma nger n imucaγ ur k yessargag ara tasak, lfilm n l'ENTV yessargagiṭṭ, ihi mačči d allalen kan i d ssebas! γas ma yella asaru yagi iregmed deg leqbayel.\nimazzziγen (leqbayel imaynuten: les Néokabyles) ur ttmeslayen ara γef imucaγ axatar ma meslayen zran taluft tella degs AREVA (entreprise du cac 40).ihi ulayγer!\namezyan a gma, nekk γuri ttif IZLAN agi ineggura n Cheikh Sidi Bemol wala iγmise n itersiyen( journaux partisan, même en tamaziγt).\nssneγ kra n warrac atenan ttarun les bandes dessinées s tmaziγt i warrac; wiyyiḍ xeddmen isaruyen iwezlanen (court metrages) s t maziγt yerna ẓran ur d ttawin ara FRANK.\nihi, wufqay-k ayen id tenniḍ, maca nekk asiremiw meqqer, yerna de toute façons je refuse la fatalité que voudraient nous imposer ces idéologues de la 25 eme heures!\nimaziγen n wassa sεan azal am wid n yiḍelli, neγ ugar.\nawal agi d newwi, mazal ur yekfi, ilaqas atas umeslay d unadi.\nyerna γas tella lemgarda garaneγ, d awal kan.\nnniγ-d ayagi deg yiwen wesmel nniḍen ssufγen iyi si tcemlit. inal din rrebi nsen.\nma d kečč a mezian awal ik d azidan, yerna ssarameγ ad yiγzif\nTenniḍ dakken d tideolojit n wass-a i yeğğan imeqqranen-nneγ ad ssusmen γef twaγit ideg llan imucaγ, dagi aql-i yid-k a Lvacir, tikebbaniyin tigraγlanin ufan abrid s tehri akken ad srewtent, yernu a serwatent di yal tiγmert n ddunit, imawlan n tγamsa akk d yilγagduden (medias) ssusmen acku wid i ten-yeṭṭfen sεan assaγen (liens/relations) akk d imeqqranen n tsertit, wigi qqnen allen-nsen zdat wayen iḍerrun, ini εemmden !\nAmidi - Tinin-is...\nA Lvacir, kečč l'anarchiste n wecεir. Lemmer d tidet d l'anarchiste yili ur tettagadeḍ ara timanit n tmurt n yeqbayliyen imi d netta ad ihudden ṛebbi n udabu Lezzayer. Asmi a t-thudd sinna a d-neffeγ mgal MAK akk d terbaεt-is. Kečč tebγiḍ kan ad tceyytteḍ i waεṛaben. L'Anarchiste yettqellib akk s wayes ad ihudd adabu ur yettkukru ara. Kečč ṭṭez ṭṭez\n"A Lvacir, kečč l'anarchiste n wecεir. Lemmer d tidet d l'anarchiste yili ur tettagadeḍ ara timanit n tmurt n yeqbayliyen imi d netta ad ihudden ṛebbi n udabu Lezzayer"\nγriγ acḥal d abrid tiririt-agi inek, ur ttfhimeγ!\nahat tzemreḍ ay id sekneḍ: amek armi teqneḍ "timanit" n "tmurt n yeqbayliyen" γer tanarcitt neγ tilellitt.\nyella yiwen umussu di ṭelyan qqaren as s tfransist "la ligue du nord". γas yessutur "timanit", ugar, timmunent n tama ufella n ṭelyan, d aεdaw ameqqran n tilleli. ur yezmir ara unarciw ad yettiki degs.\nma yella kečči n "le MAK" semḥiyi ur ilaq ad tfehmeḍ d akken le MAK akw d la ligue du nord yiwen nsen.\nuqbel ad qebleγ tikti n le MAK ilaq d netta ara d yesfehmen lmaεna , anamek, n timanit γef yettnadi. "nekkni mačči d aεraben" mačči d ahil (programme).\nahat inarciyen ttekkin di le MAK ma d nekkni s inarciyen n wecεir taswiεt-a mazal.\n"Asmi a t-thudd sinna a d-neffeγ mgal MAK akk d terbaεt-is. Kečč tebγiḍ kan ad tceyytteḍ i waεṛaben. L'Anarchiste yettqellib akk s wayes ad ihudd adabu ur yettkukru ara. Kečč ṭṭez ṭṭez "\ntikti yagi mačči d tamaynut. di ṭrad nni n tmurt n lezzayer mgal fransa. l FLN di tallit nni yerkkeḍ akk amgarad yellan ger imeγnasen. imi d tussa timmunent kkemlen kan akken deg arkkaḍ nsen ar ass-a.\ntwalaḍ! d tikti yagi inek id yewwin adabu yagi i tebγid ad thuddeḍ yerna tebγiḍ as tεawdeḍ abrid nniḍen!\naseqsi: yezra ferhat Mhenni d akken imeγnasen n umussu ines ad bernen fellas asmi ara d taweḍ "timanit"? yeqqbel tikti yagi inek? ur tcukked ara d netta ara ad ibarnen fellak a Amidi?\nd tidett, inarciyen ttnadin ad hudden adabu. maca kečči tettnadiḍ ad tebnuḍ adabu n l MAK. twalaḍ amek!\n"tetcciyited i waεraben", iy id tennid.\nayγer mačči d keč ig ttcciyiten i yeqbayliyen?\nyak cyata d cyata. ihi kifkif aγ.\ntanmirt u ssarameγ timmanit n tidett i yal amdan!\ntimanit i tmurt iqvailiyen<<llan kra>>ur yeqvil rebbi,ṭavarḍa ar ay ekkes γef imezḍaγis,u asenyer nif n'sen ṭirugza n'sen.\nihhi ,ur neḤwağğ ara ahhil timanit ugal aεum\ntiliwa - Tinin-is...\nTiliwa je suis laïc ou I am laïc\nkra n-tezrawt s tmaziγt\nidéologie = tasnakta :\nid y-usan deg sin w-awalen am " tusna" d " tikti " science et idée. Amezwaru awal (issin) d-afeggag (le radical) aẓar ines (SN). s-w-aẓar agi, n-zmer ad an-seqdec tugett n-w-awalen. maca an-ddu aken llan ilugan n tjarumt d tusnilsit (la linguistique)..\nAmedya: tawacult n w-awal "issin" sudmen-d (dérivés) deg w-awalen tusna, amusnaw, tamusni, amassan, usnan, usnaw, art...\nD w-awal :\nidée = tikti :\nId y-usan deg w-azar (kt) s-w-aẓar agi n-zmer ad an-seqdec tugett n-w-awalen. maca an-ddu aken llan ilugan n tjarumt d tusnilsit (la linguistique).\nAmedya: tawacult n w-awal " kti " sudmen-d (dérivés) deg w-awalen : kti, m-kti, s-kti, naγ aktay (penser), asmekti, tusnakt (mathématique) art...\nMaca s-uflla kan id meslaya-γ d-itezrawt-agi\nam-aka, tamaziγt aken n-nnan imusnawen ttutlayt n twawult hamytho-symitique anamek-is: yal askil (lettre) deg ugmmay amaziγ γures anamek-is. Ama di talγa tunnuγt (forme graphique) ama di talγa tanamkit (forme symentique) ama di talγa tiγriwit (forme phonologique).\nAmedya : di Tifinaγ\nAskil : " r " talγa-s tunnuγt, ttimezzit naγ ttimdewaṛt (sa forme graphique est ronde). Im-ara tten-wali; tturarent w-alen nnaγ fella-s.\ndeg-mi id-iskan akw ayen " ittembwiwilen naγ izzin naγ idewṛen "\nAmedya deg w-awalen : rwi-γ, abruri, adrar, amrar, azrar, urrar art...\nAmedya niḍen : di Tifinaγ\nAskil : " z " talγa-s tunnuγt,(sa forme graphique) sin ifardisen mlalen s-yiwet n tzeggart( deux éléments lier par une lieson).\nIma ara ten-wali iskane-d " kra izegren γaf kra " naγ (une idée de traverser)\ndeg-mi it-n-ttaf deg medyaten n w-awalen :\nAzger, ezger, azrar, zzit, tizerzert, azniq, tawenza, zzelum, azegḍuf, mezzir, tinzert art...\nAkka imusnawen imezwura nnaγ nudan yal aḥric di tmedurt aken adyaf amkan-is di tutlayt. D-igni, d-akal, d-agama(la nature), d-iman (l'âme), d-anza (l'esprit), tafeka (le corps) art...\nNek zemraγ ad-inniγ imezwura nnaγ s-nulfan-d tutlayt iwumi iseman " Tifinaγ " i syin akin tutlayt tuγal ttusna id yufan kulec γar imaziγen.\nAd s-mektiγ kan belli yiwen ugrigi iwumi iqaren euclid, γar imaziγen ig-wi izamulen d wunuγen; aken akyin belli d n-tta id yufan (la géomtrie de l'espace. Netta Yuγ lḥal imaziγen snen tusna-ayagi muqbel igrigiyen.\nTamaziγ tutlayt n tusna\nAwal " Tiγriwit " = timsislit (phonologie) ou imesli (phonème)\nAwal " Timduwaṛt = tubrint (ronde)


Q=18	C=0	SS=0	LS=9	PS=9	DC=0	LC=0	SD=0	BS=1	G0=3	G1=3	G2=2	DLID=ber_Latn	BODY=Anfafad Covid-19 : Anda ma ulac mmuten 103.141 n yimuḍinen deg umaḍal - Covid-19 algerie\n12 Ibr, 2020 | Isalen igraɣlanen\nGENEVE – Aṭan n unfafad Cocid-19 yegla-d s tmettant, anda ma ulac, n 103.141 n yimdanen akked wugar n 1.700.760 yimuḍinen deg umaḍal segmi i d-iban deg wayyur n dujember deg tmurt n Ccinwa, ɣef wakken i d-yedda deg yiwet n tecrawt i d ssufɣen ass n usiḍyas (ssebt), gan-tt ɣef uzadur n yiɣbula unṣiben akked Tuddsa tamaḍalant n tdawsa (OMS).\nUgar n 1.700.760 n yimuḍinen i skelsen s wudem unṣib deg 193 n tmura segmi yebda waṭan-a. Gar yimuḍinen-a, anda ma ulac, llan 341.100 n yimdanen i yejjin.\nṬalyan, i yeskelsen tamettant n umuḍin amezwaru yeṭṭef unfafad Covid-19 deg taggara n wayyur n furar, d tamurt yesɛan ugar n wid yemmuten s umḍan n 18.849 n yimdanen seg gar 147.577 n yimuḍinen. 30.455 n yimdanen jjin i d-nnan yiduba iṭalyaniyen.\nDeffir n Ṭalyan, timura iḥuza ugar waṭan-a d Iwanaken Yedduklen s tmettant n 18.777 n yimdanen akked 501.615 n yimuḍinen, Spenyul s tmettant n 16.353 n yimdanen akked 161.852 n yimuḍinen, Fransa s tmettant n 13.197 n yimdanen akked 124.869 n yimuḍinen akked Tgelda Yedduklen s tmettant n 8.958 n yimdanen akked 73.758 yimuḍinen.\nDeg tmurt n Ccinwa, ma nekkes seg usiḍen Hong Kong akked Macao, aṭan yebda deg taggara n wayyur n dujember, yegla-d s uɣrud n 81.953 n yimuḍinen, rnan-d 46 n liḥalat timaynutin gar wass n usimwas (lǧemɛa) akked usiḍyas (ssebt), tamettant n 3.339 n yimdanen, ideg llan kraḍ d imaynuten, akked 77.525 n yimuḍinen yejjin.\nDeg wayen yerzan liḥalat n waṭan, Uwanaken Yedduklen d tamurt uḥuza ugar waṭan, s 501.615 n yimuḍinen i yettwakelsen s wudem unṣib, ideg tella tmettant n 18.777 n yimdanen, akked 29.191 n wid yejjin.\nDeg Yurub, yewweḍ uɣrud ass n usiḍyas (sseb) ɣef usrag wis 11h00 GMT ɣer tmettant n 71.335 n yimdanen akked 871.047 n yimuḍinen, Iwanaken Yedduklen akked Kanada wwḍent ɣer tmettant n 19.356 n yimdanen akked 523.661 nniḍen d imuḍinen, Asya tewweḍ ɣer tmettant n 4.718 n yimdanen akked 133.597 nniḍen d imuḍinen, Asammer Alemmas yewweḍ ɣer tmettant n 4.632 akked 95.005 nniḍen d imuḍinen, Tamrikt talatinit akked Karayib wwḍen ɣer tmettant n 2.344 n yimdanen akked 56.888 nniḍen d imuḍinen, Akked Océanie s tmettant n 64 n yimdanen akked 7.687 nniḍen d imuḍinen.\nTacrawt-a gan-tt s yisefka i d-leqḍent tneggiwin ɣef uzadur n yiɣbula unṣiben akked telɣa i d-yekkan seg Tuddsa Tamaḍalant n Tdawsa (OMS).


Q=3	C=3	SS=0	LS=0	PS=0	DC=0	LC=0	SD=0	BS=2	G0=1	G1=0	G2=0	DLID=ber_Latn	BODY=Sujet: azzar azirar Mer 15 Oct - 15:53\nUll tassa iman imsyafatn ghusnin d mad akw ifulkin gh ufgan yafud , inghat azemzad s gar tillay s tugt n izengign s tillas n ullawn d annaz abercan d unaruz irzan , mad sul yagurn gh ufgan igh gis\nnghan afgan ??!!\nUragh sul is blbis iwdn igh ar izigiz gh id illasn , is agh itazzal , acku afgan d tillas gan yan ,am keyin , ar tallat ar tdessat gh yan akud , tqqent allnek tasit tuzzalt tute t sers wayyad gh tadawt , tmdelt ar fellas tsmittiwt , tinit : net an ad yi zwar inghan !!!\nZegh assef ligh tzugt tstit taggugt ,ad kkigh ar tqqelgh s assef yadnin ad gis irgagi ullnk ,ikwtid Is illa mad sers itqqeln !!.\nSsengh tssent ,man tasga gh urtingh agh imghi alili ,ad jiyi ka ad ak aragh tigwriwin ad zwanin zegh tummert d unaruz ,adjiyi ka han ur agh imnid yan, ur agh islla ufgan ,mar ad yakwz is keyyin ad mi taragh !!\nIdd an ur irwas adan , gh tizi ligh ar tumalgh gh imal , itters agdid ar ikkat tiflwin n tirihit n uhanunw , rzemghas , ikchemd ar d itfirri s tummert,\ninayi s wawal ihennan : zgh yat tmazirt yagugen agh fellam isawal d ixfens , ismun iswingimns yamez abrid n usigl ,ar serm itlli a mu azar azirar ,ar serm itlli ,ummer !!\nInighas s tummert : yah rad ummergh ,mach mazza igh iga awalnk am tiwurganu ??\nInayi s wawal idran : igh ur igi tidt ,geyyi taqqayt s azzar nm azirar !!\nInighas : nekkin hmelgh igdad, max ak negheh?\nInna : tagudinm ay neqqan igdad !!\nIfarii ,zegh ghakudan ,Ddergh tudert inu gh iwiz ,ar serk tqqelgh ,yah a win ull ,ur ju nghigh anaruz gh ugansinu , kerjgh tifras n udmenk gh timektit inu , lesghak aqacab gwnight s imsyafatn inu ,geghak assagh ukerght I agellid n izuraninu (amazigh) !! aragh gh igenwan s usmerghi n itran ,ar k tirigh ar afud !! ghwzangh ,righk aylligh fellak tgut tayrinu afudgh daw achenyl iswingimn nek merks nin d timyurin !!\nTennit rad akwrgh titrit rad tg tarragt n tamunt ngh, tennit rad gegh ayyis amellal li rad serm istara umadal tnnit may ggutn,mach is agh ka tinit ...\nGhezzifn ussfan ,tdrus tizdert, ur sul tmmim tayri , tga tikwssadin , ar tsutulgh I y ighmran n umadal inu uffur zund tanafalt ,illa igh skubergh gh taghwmert illasn siwngh allninu I tirihit n uhanunw ar tqqelgh ad zelmgh asklunk azirar ,illa igh chefgh gh ill n tiwurga ar dessagh, illa igh yi tdemml tadangiwt n tillawt ar allagh!!\n, tmattelt a winu tmatelt attas !!\nUr jju ssengh is awd titratin ar allant igh ten ifel ayur ,aylligh ilkem id an illasn!\nId ligh nsti ad nara aneqqid igwran gh tallest ngh , akud ligh nqqen tayringh gh aghzu n ikwtayn , tasdadt ligh nsyafa aberray n tibdit , assef ligh neqqen tittawin nrzemt ent f umadal yadnin ,ur gis ndru tayri ur gis nmun !!\nSugh zegh aghwraf n tgudi d wattan , ur sul sfawgh amer tasga illasn gh umadal ad, ikchem agdid ,ar itfirri s tgudi ar yi tsutul ar itsutul , mlalligh,\ninighas s tghuyyit : yuda gh timlullay , ad jiyi , fugh !!\nUr isawl ,itghi gh wazzarinu ar ikkat s tifrawins s ikhfens, , afad ad skergh tmi I yusfans , ar sers kkatgh ad felli yagug ,mach yugi , imik ider s wakal isutlas azzarinu , yah igayas sul taqqayt , inghat sul igellin !!\nInghat afad ad isfsus f ullinu anzgum nk , usigh tuzlin bbigh azzar afada d sul itga taqayt I yigdad n tayri !\nUll ay sawaln, ull lis tnnit ur illi ,immagh ay rar tadusins ,yinyak :\nZayd awinu ,fliyi gh umadala d ussuf war tayri war asmun , matrit ull irban anzgum , ma trit afgan itllin s tayri gh uzemz issudm tirzi !!\nwar assagh (tanirt n tafraout )\nSujet: Re: azzar azirar Ven 17 Oct - 8:37\nayyyyyyyyyyyyyyyz nm ultma nu\ntanmirt nm f iwaliwn ad mmimnin, zilnin\nilla mad ittannay tayri aghar gh wazzar, illa mattin ittannayn gh ul d wanli.\nusigh tuzlin bbigh azzar afada d sul itga taqayt I yigdad n tayri !\najji azzar att ur tbbit, yan iran ad imt immt it, attid ur irar rbbi.\ntanmirt a ultma\nSujet: Re: azzar azirar Sam 18 Oct - 9:18\nTanmirt nm Tanirt neh\nhann hra jju syafah d isfiwh ma trit at tinit s tawargit nm lli f iyyi tsawelt ghassli, tin ugdid d wazzar nm!!\nazzar nm ur ingha agdid nna, irwas rad nit yadli imt s kra yadn, tayri nna h ggutent tillas, ur ann tkkis yat, ghar a tbidd nih akw tmmut..\nAjj h tudert nm anaruz mqqurn...tajjit azzar nm..\nSujet: Re: azzar azirar Lun 20 Oct - 10:03\nitrinit a écrit:\nazul gwmanu i3ezan itrinit\ntanemmirt f iwaliwnk fulkinin , f tannayt nk ighudan !!\nazzar azirar iga (tighzi n tizdert ) ,iceqqa ad ismun kri gat yan tayrins d tizdert ,ur d kri gat yan !\ntanemmirt nk gwmanu i3ezzan\nSujet: Re: azzar azirar Lun 20 Oct - 10:11\nazul ultmanu tanirt n umadal\nyah ultmanu ,awd nekkin ur ukzgh mas yi tnna tawargit ,ghawlgh bbigh azzar ,mach gh tillawt , bbigh tighzi n tizdert ,neghh anaruz gh ugansinu ,anaruz igat uugdidan !!\nyaaaat tudert agh nzruy ,makh ad nsfaska s usfangh f wiyyad ??\nigh tga tayri iskraf ar tneqqa iwdan ,sellawant igdad n tazuri !!\nSujet: Re: azzar azirar


Q=6	C=4	SS=4	LS=0	PS=0	DC=0	LC=0	SD=0	BS=0	G0=30	G1=11	G2=5	DLID=ber_Latn	BODY=Karim Kherbouche : « Taqvaylit d yisekkilen ilatiniyen yezdi-ten umezruy» - isallen.info isallen.info\nYessuffeɣ-d ussan-a yiwen udlis amaynut iwumi isemma « La Trahison d’une proie », di Fransa, Karim Kherbouche yura daɣen idlisen s teqvaylit. Tira-ines d tamirant, d tin n tatrara, deg waydeg i d-yettmeslay ula ɣef wayen izemren ad yesneɣni wid ur nḥemmel ara awal ilelli. S tumert tameqqrant i d-yerra ɣef tuttriwin-nneɣ di tdiwennit-a.\nIsallan.tk: Mmeslay-aɣ-d ɣef umaynut-agi a mass ?\nKarim KHERBOUCHE : Adlis amaynut i d-yeffɣen ussan-a ɣur tiẓrigin Publibook, di Fransa, umi semmaɣ « La trahison d’une proie », ugmeɣ-t-id si tala tadelsant n tmurt taqvaylit, ama di tmucuha neɣ deg tedyanin n umezruy. Uriɣ-t akken i yi-yehwa, s tugniwin n tura, s tmuɣli tamirant.\nTuriḍ yakan aṭas n yidlisen, nezmer ad nẓer akka ɣef wacu turiḍ?\nMačči aṭas, nekk d amyaru amecṭuḥ kan. S tmaziɣt, uriɣ ungal « Akken i sent-yehwa i tullas » i d-yeffɣen deg useggas n 2015, d yiwen udlis i warrac imecṭaḥ, « Azmam n tira n tmaziɣt » (2012). Ma yella s tefransist, uriɣ « Communiquer en français » i d-yeffɣen di 2010, rnu ɣer-s wagi i d-yeffɣen ussan-a ineggura.\nAmek yettwali mass Kherbouche tasekla taqbaylit n wass-a?\nTasekla taqvaylit tger amecwar ɣezzifen. Assa, aṭas n yimyura i yellan, yerna ttarun akken iwata. Yes-sen i tedder teqvaylit. Yes-sen i d-nfaq dakken taqvaylit d tutlayt yifen akk tutlayin imi d tutlayt-nneɣ, yes-s i d-nekker, yes-s i nedder ; tira yes-s d ddwa.\nD acu ara tiniḍ ɣef tkadimit n tmaziɣt n Lezzayer i d-yesbedd udabu azzayri di yennayer 2019?\nTamezwarut n tmezwura, ayen akk ara d-yekken seg udavu azzayri, aɛrav ineslem, ur t-ttamneɣ ara. Iduv wul di texnanasin d tkerkas-nnsen. Seg wasmi yevda uselmed n tmaziɣt, di 1995, ar assa d nutni tezzin tenḍen, snulfuyen tilufa timaynutin iwakken ad teqqim tutlayt-nneɣ tettemnunuḍ.\nTis-snat, tid d wid izemren s tidet ad ssegmun tutlayt-nneɣ, nessen-iten, ulac-iten di Tkadamit-agi.\nTis-krad, ahat ameslay ɣef tmaziɣt d tamacahut. Iqvayliyen, imi d nutni kan i yettnaɣen s tidet ɣef temsalt-a, gren asurif ɣer wayen-nniḍen. Ass-a, ay nevɣa d taqvaylit. Taqvaylit d yiwet ger tutlayin timaziɣin. D tagi i d tutlayt tayemmat ; akka i nevɣa ad tili d tunsivt. Ayen ivanen ivan !\nD acu i d tamuɣli-k ɣef wid yebɣan ad naru tamaziɣt s yisekkilen aɛṛaben?\nTtargun ! Ʃni sɛan kra n rray ad t-id-ffken ? Tagi d tutlayt-nneɣ, d nekni kan ara iḍebbren fell-as ; nutni ḍebbren ɣef taɛravt-nnsen. Nekni nettaru-tt s tlatinit, akka i ɣ-yehwa, d ayla-nneɣ, ad nexdem yes-s ayen i ɣ-yehwan. Tisdawiyin, imyura, iselmaden, inelmaden… ttarun-tt merra s tlatinit, ad d-yekker yiwen, yeṭṭes armi t-id-ufan, ad ak-yini ad tt-naru s yisekkilen-is. Awer yaweḍ ! Taqvaylit d yisekkilen ilatiniyen yezdi-ten umezruy arma tfukk tmeddurt. Nekni d yid-sen mačči d yiwen weɣref.\nAwal n taggara a mass ..\nTanemmirt ɣef tdiwennit-a ; ẓẓidet imi s teqvaylit ! Assa tira s teqvaylit tedda ɣer zdat maca xussen wid ara iɣren. Ilaq ad naweḍ ar wassen ideg imyura s teqvaylit ad ttidiren s yidlisen-nnsen. D yiwen ger yisirmen-inu imeqqranen.\nIseqsa-t Amar Benḥemmuc


Q=19	C=9	SS=0	LS=9	PS=9	DC=0	LC=0	SD=0	BS=4	G0=9	G1=3	G2=2	DLID=ber_Latn	BODY=Wp/shi/Aggur:Amzruy - Wikimedia Incubator\n< Wp | shiWp > shi > Aggur:Amzruy\nUṭṭun n imnnitn g waggur ad : 32\nMaygan Amzruy ?\nAmzruy ( zeɣ tagrikt : ἱστορία, histurya, nna ɣur illa unamk n "usaggu, tussna nna d ikkan asaggu" ) iga tiɣri n mad izrin ɣmk-lli s illa ɣ warratn ittyaran. Imzzutn izrin urta llin warratn ar as ntini azrmzruy. iga ula yat tguri taranẓart ikkan d imzzutn izrin altu d tmkttit, tanazuft, agru, asuds, d usmnid n inɣmisn f imzzutn ad. Imrzutn lli ittaran f umzruy ar asn ntini imsnzruyn. S yat tɣarast yaḍni; iga Amzruy s yat tklit tazrawt d tirra n ɣaylli ijran nɣ-d ɣaylli izrin. Ar daɣ nttini amzruy i ɣaylli izrin s yixf nns.\nAmzruy iẓḍar ula ad iɛnu iẓli akadiman nna issmrasn allas ḥma ad iɣr d ad isfsi kra n tagzzumt n imzzutn izrin, d ad iẓli s yan unamk amsɣaru anawn n usrag d tusurin nna tn iẓlayn. idḥina ar tmsgdaln imsnzruyn f ugama n umzruy d ubɣir nns s umḍkar f tɣri n uẓli izd nttat ad igan awttas s ixf nns nɣd zund tɣarast nna yekkan "amnad" f imukrisn imilann.\nIxrban n tiɣrmt n Walili\nAmgrad f umzruy n imaziɣn\nTkka tt nn Numidya (s ulatin : Numidia) tga yat tgldit tamaziɣt. kirtan ad tt nn ikkan igan tamaẓunt nns. ( -202 urta illa εisa) s asggas amaziɣ 748-748 ar (-46 εisa))s asggas amaziɣ 904-904 tga yat tgldit tamaziɣt taqqburt tkkatin tamnaɣt nns (Sirta) li igan ɣilad ( qustantina) ikkatin wakal n tagldit ad yumz zɣ tagut n Tuns ɣilad tsmund ula Dzayr d Umrruk . Ikkatin izdaɣ ɣ tmazirt ad snat tgzzumin mqqurnin atent igan : imaziliyn (lmaziliyun) , g tagut ntgldit numidya taqqbilt ad tkkatin tyawssan isa tmciwir (drouman ) tga afus nns ɣ ufus nnsn fdid fofna nkartage , ama taqqbilt tiss snat tga swasar : imasiliyn (almasiliyoun ) rwid or umzen taɣarast naytmatsen kantin or hmeln (rouman) ɣayan afd mchachkan dkartage , ikkatin wakal nnsen yumz zeɣ ( sttif, d Dzayr iɣrm, d Wahran ) n ɣilad , ikkatin ikraygat taqqbilt agllid ns : ihkm Masinissa f imaziliyn ihkm sifaks f imasiliyn\nUr ituyssan manag ad tlla tagldit Numidya syat sift ɣur illi umjihid , ar tinin kra warratn iqqburn gan win imisriyn , ula win irumaniyn ,disten tkka tagldit lli igan ult finiqiya (didu) tkkatin tra atahel agllid amaziɣ ( Yarbas), awal ad innat yan bu icnubbucn ɣ umzruy ism nns ( Yustinyus) ,ɣ umnid yadnin nnan kra warratn isd agllid Yarbas ula Yufas kkantin ran ataheln tagllidt tafiniqiyt li moi sen ( Alisa) ɣayad ayna umariɣ ( virxilus) ,awalad illa gis maytunan dar unmal Muḥmmad Cafiq lli isrsen yan useqsi ɣumnid ad : izd lmurad rwasaren li nbder n igllidn ad is gan yadeli imɣaren ntaqbilin nsen niɣd , ɣ yan umnid yadnin ina Unmal Mohmed Cafiq disten kan igldan iqqburn iwakal ntmmuzɣa mac kolo imariren ula idbo idllisen ula idbo umzruy mcackand fyan wawal attigan dis agelid Aylmas nttan aybnan tagldit Numidya arid nbder izd agellid Massinissa li igan yan raydares ntgmi naylmas ikkatin ar itini rimaren nes fofna nkartaje dtageldit (n Muriṭanya Tanjiya) tin igiɣ izlmḍ Umrruk\nImgrad mqqurnin Umzruy\nAmzruy n tmazɣa\nAmzruy n Lmɣṛib\nTaggayyin n Umzruy\nWp/shi/Amzruy n tamzɣa\nCategory wp/shi/Amezruy not found\nIsli d tislit ɣ tmɣra nnsn\nTamɣra tga yat tafugla nna d skarn middn fad ad slkmn i wiyyaḍ mas sin id ufgan afrux d tafruxt nɣ argaz d tmɣarn munn d ingratsn d is tahln\nTga tmeɣra asatur lli izdin nger snat tferkiwin ɣ tudert n ufgan. tamezwarut illa gis yan d ayeddars ur fellas tella kraygat tamasayt, iɣ izeri s tiss snat tferkiwin ar fellas ttili tmasayt ad isker tawja nes lli sers iẓelin.\nIɣ nessen mas-dd kraygat afgan dars taɣarast nes lli sa izzeray tamɣra, afgan amaziɣ ula nettan dars mennawt tmyurin ar tent iskar ɣ ussan n tmeɣra.\nIɣ nera ad-nn nagg s tmeyurin ad, ira-dd nasi s umdeya « Tamɣra ɣ Ict » yan uḍewwar ɣ iḍuran n iffus n Lmɣrib lli sul yumeẓn tawessna tamaziɣt ɣ iẓuan.\nIra-d nebder tiferkiwin lli sa tezray tmeɣra ɣ Ict zɣ iɣ tessenti ar iɣ teheyya.\nRetrieved from "https://incubator.wikimedia.org/w/index.php?title=Wp/shi/Aggur:Amzruy&oldid=5137145"\nLast edited on 16 May 2021, at 17:40


Q=7	C=3	SS=1	LS=4	PS=0	DC=1	LC=0	SD=0	BS=9	G0=47	G1=14	G2=3	DLID=ber_Latn	BODY=TIMETTI - Results from #1420\nTufra n ugar n 138 ṭun qenṭar d nnɛamt di twilayin Tɣerdayt d Laɣwaṭ\nAsinas, 28 Yulyu 2015 12:04\nLaɣwaṭ - Tewweḍ tufra n nnɛemt di twilayin, Tɣerdayt d Laɣwaṭ yettadafen di tmagra n useggas-a 2014/2015 ɣer wis 138,5 alf qenṭar. Way ɣef leḥsab n imeshal n tkebbanit tajihawit n nnɛamt. Agmuḍ-aya yettwamjren ɣer yimir-a di twimayt n Laɣwaṭ ɣer wis 82,5 alf qenṭar. Ma yella di twilayt tewweḍ, ɣer wis 56 alf qenṭar. Wur ɛad ɣer yimir-a tmagra teggur. Wad yeqqim ɣef leḥsab, n yemḍebbren belli tɣiwant Ben Naṣer Benchahra, d tɣiwant Wadi Merra d nehtin d timezwura, deg wegmuḍ axater xedment tkerrazt s wurad. U lak ma yella agmuḍ-aya d aseggas, n tɣarit. Tusi-d nnisbet n tmagra deg-sent teḥla. Wad nesmekti belli agmuḍ, n tmagra di twilayt n Laɣwaṭ aseggas ifaten yewweḍ ɣer wis 32 alf qenṭar.\nIsuraf itraren n useshel n tmurgi-t n yemsebriden ɣef tibbura n larsam ɣer Dzayer (Aneɣlaf n isurday Atunsi)\nAkras, 22 Yulyu 2015 14:19\nTunes - Ilaɣa uneɣlaf Atunsi n iṣurday, Salim Chaker belli taqedɛit n isuraf d itraren ad ahen-texdem tamunkla i useshel tmurgi-t n yemsebriden ɣef tibbura n larsam ɣer Dzayer. Yellan tfaten fell-as azal n tlata n imelyan d yudan deg useggas ɣer iɣiren i sennin, seg-sen sen n imelyan d 400 Alf d idzireyen. Deg uɣir-nnes twakla n isallen Tatunsit "APT" tenna-d ha tayen uneɣlaf yenna-d ged webrid n terzeft-nnes ass-a ɣer larsam n tmurgi di tama n ugafa amalu belli " Had seggmen amukan n tmurgi-t di Saqeyet Sidi yusef s lexṣuṣ imuikan n tɣimit n yemsebriden d wuffer n alxadamt am weṣkay n almarafeq d imaynuten d ujerred n imsebriden s ttawilat sahlent ɣer iɣallen n laman d tadiwant.. arne i ilaɣa uneɣlaf ɣef tmuksi n almaksi n ufati (laɣramt n uɛaddi). aneɣlaf Atunsi ibedd s uḍar ɣef leḥwal n yemsebriden di almaɛber n Saqeyet Sidi yusef . yellan tfaten fell-as yal ass azal n wis 1000 d ya irezzfen. U trajan amek ad ifat uṭṭun-aya di taggara n uyur-a yettazzalen ɣer wis 2000 d imsebriden kul ass. شيشي\nIsehwa n ubrid : Mmuten 12 d 277 imejraḥ deg yiwen n yimalas (DGSN)\nAsamas, 19 Yulyu 2015 17:03\nLEZZAYER - Mraw sin (12) n yimdanen i yemmuten d 277 nniḍen d imejraḥ deg 288 n yisehwa n ubrid i d-yeḍran seg wass n 7 ar 13 Yulyu, i d-yenna ass n lḥedd yiwen n ulɣu n tmehla tamatut n tɣellist taɣelnawt (DGSN) Aẓar n yisehwa-a, 90,35% yekka-d seg umdan i lmend n tuffla n urured, aslag amihan d lexṣas n uqader n umeccaq n tɣellist. DGSN tules-as-d i ulaɣi i yimsemras n ubrid akken ad qadren angal n ubrid.\nLɛid Ameẓẓyan: Ahil n udawem n tzenzut inekebb-d ɣer uṭebbeq amatu\nAsamas, 19 Yulyu 2015 12:19\nTewweḍ nnisbet n uṭebbeq, n wahil n udawem di sen n wussan, n alɛid ameẓẓyan ɣer 99,61 % ɣef leḥsab n tneɣlaft n tzenzut. Asejji n alxadmat d uweffer almawad yettaččayen s tagiti. Way ɣef ufus n yeḥwanteyen imeɛneyen, yettwaḍen ɣer 27.117. Seg-sen 4.506 n ikewacen, d 15.791 d ayt bab n tḥuna, d 6.417 ḍeffren azenzi n tɣawsiwin heyiḍa. Way amek i tenna-d i twakla n isallen Tadzirit. Aren i deg wahil-a n alɛid ameẓẓyan twaṛeẓment ak d 400 n tfabrikin, seg-sent 133 txṣṣant aɣɣi d 135 d tireḥwin d 32 xeddment aman n tsessi. Wamek ad yenjeḥ wahil-aya n tneɣlaft n tzenzut ḍefrent 2.010 d umaraqben. Tamewt belli ya ixallfen leqwanen yettxuṣṣan axeddim n uzenzi, yettrag(d fell-as unakef yettawaḍ ɣer weɣlaq n tḥuna i lmiz n uyur d lmakes jar n 30 d 200 ald DA.\nTidyanin n tɣerdayt : Aseḥbes n 28 d yudan ɣer unekraf (axxam n ccreɛ)\nAsimwas, 17 Yulyu 2015 13:46\nTɣerdayt : S usendeh sɣer lqaḍi asestan iḍeffren axxam n ccreɛ n Tɣerdayt iḍ n lirebɛa iweɛɛan ɣer lexmis. Yessehwa 28 d yudan ɣer unekraf s wudem n wuccukket deg-sen, awelli ɣer-sen falu di temsalt n wemluti di tama n tɣerdayt ussan imezwura n yulyu yettazzalen. Way amek i tesla (APS) sɣer wexxam n ccreɛ amaḥelli. Ma d yudan-a yettwaḥbsen, ad naf wis 25 dhan-hen s « wemlayem deg webrid n uzayez » d « uḥawel axerreb d uṣerɣi n wagel n yudan d ddult » d « teyita n iɣallen n laman u nehnin deg umahil ». Way-a yettwata aṭebbeq, n leqwanen s lexṣuṣ tanagat 88 d 97 seg uṣaḍuf, n tsurufin n unakef. Ma yella wis 3 n imeččâk imeẓẓyanen, rxin-asen. Wad qablen ass n ucareɛ, s yict n wedhan am yimdukkal-nnsen. Wad qqimen yudan-a yettwaḥbsen deg yilmusen n srabes n iɣallen n laman. Teddren di leḥwal ggurent, id n leqwanen n tugduda d ḥaḍi ɣef iẓerfan n wemdan. Tamawt belli tamawin n « Legrara » d « Berreyan » d « Wad mizab » di twilayt n Tɣerdat teẓra di tazwart n uyur-a yettazzalen amluti d ameqqran jar n terbaɛin n leɣruz, rpqin deg-sent tiḥuna, ixxamen, tiwatirin, leɣwaṭṭ n tezdayin ..ar tag. Aren i ttujerrden 23 d larqab (20 di Legrara, d 2 di Berryan, d 1 di Tɣerdayt. Aren-as nezeh d imejraḥ. U deg yimir-a twella-d tsusmi ɣer tama-t-aya sdeffer n isenndah a yiga uselway n tugduda Abdelaziz Bouteflika seg-sent akellef n alqayd n tama taserdasit wis-ṛebɛa ɣef wesguri n srabes n iɣallen n laman d yebḍebbren imaḥelleyen d wefsar n lehna.\nLaksidat n yebriden : 331 muten d 2832 d imejraḥ seg i tazwart n uyur n remḍan (Ijadarmeyen)\nAkras, 15 Yulyu 2015 16:10\nDzayer – Azal n 331 muten d 2832 d imejraḥ, di wis 1617 n laksidat. Jerden-hent srabes n ijadarmeyen seg i yebda uyur, n remḍan deg weswir aɣelnaw ɣer wass-a. U ɣef leḥsab, n srabes n ijadarmeyen twellan-t sebbat n laksidat-a, ɣer wis 88 di % deg uɣir n yudan, seg tizzla iɛerrmen. Yellan tessiweḍ ɣer wis 741 d laksidat. Aren-as atmerdef di ddurat yuwɛren, d lqelt n uḥaḍi ɣef tikli n laman, d weǧǧay n leqwanen n wesguri, d tizzla menɣir taɛeqlit, d leḥwal n yebriden yercin. U s elmunasbet n alɛid ameẓẓyan, srabes n iɣallen n laman, semktayen icufuṛen s wenthelli deg imsebriden, d wesguri s ttawilat, n usrad amek ad ḥaḍan ɣef yiman-nnsen d yiman n yudan.\nAbday n temzagza tagraɣlant n usenwi Akuri ussan yegguren-d\nAsinas, 14 Yulyu 2015 12:45\nDzayer – Deg wussan yegguren-d tanmuhalt n Kurya di Dzayer hil ad tterexa i temzagza tagraɣlant deg usenwi Akuri. Way di wis 16 n tmura n ddunit seg-sent Dzayer. Timzagz-aya, texdmi-t Kurya s almunasbet n tfeska yettxuṣan asmekti n weṣkay n wassaɣen tadiblumasit Tadzayrit-Takurit, amek yenna-d walɣu n tanmuhalt Takurit ass-a letnin. Alɣu ibeyned « tamzagz-aya tennufdek i yidzireyen s umata, yellan cehhlen asenwi, d yedles Akuri » ma yella d ammas n imuṛen yeṣṣawaḍe ɣer usurif aneggaru n temzagz-aya had mmugen di Dzayer. Ma yella d amur, n usurif aneggaru. Ad yemmug di Kurya tanzult. U s lexṣuṣ ya irebḥen di ttur n wammas yessawaḍen ɣer uneggaru . Ad ṛuḥen ad carken di ttur agraɣlan aneggaru had yili jar n 20 ɣer 28 ɣuct 2015 di Kurya tanzult. Wa amezwaru ad yerbeḥ wis 10.000 dular. .\nAsader di tuǧǧwa n Dzayer di ddwawat deg yimer n xemsa n yarren imezwura n useggas 2015\nAynas, 13 Yulyu 2015 15:40\nDzayer – Yettwader wazal n tuǧǧwa n Dzayer, seg i almwad n uṣeydel. Deg imer n xemsa n yarren imezwura n useggas-a yettazzalen, ɣer wis 626,06 melyun Dular. Deg wudem n 1,03 melyar Dular deg yict, n yimer n useggas 2014 s usader n 39 di lemya. Aren i twadrent almawad n uṣeydel. Mani tesɣa tamurt-nneɣ 9.691 ṭun d ddwawat, di xemsa n yarren imezwura, n useggas 2015. Deg wudem n 11.314 ṭun deg yict, n yimer n useggas 2014 s nnisbet (-14,34) di lemiya. Way ɣef leḥsab n welmus aɣelnaw n tɣamsa, d uɛuddi ideḍeffren tadiwant. Ma yella d almawad n uṣeydel a yellan i westahlek, n yudan. Tewweḍ ɣer 591,44 melyun dular. Deg wudem n 984,83 di 2014 S nnisbet (- 17 ) di lemiya. U ɣef yidi-s n almwad yellan ssexdamen-hent, i lbayṭara. Awḍent ɣer 11.66 melyun dular deg wudem n 13,22 melyun dular di 2014 s nnisbet (-11,76) d lemya. U sdat n say, yella wesɣay n tmurt-nneɣ, d ddwawat di 2014 yewweḍ 2,6 melyar dular. Ma yella nexdem tamezla id n useggas n 2013, ad t-naf alay s nnisbet yettawaḍ ɣer 10,44. U ɣef ljalt n usader n tfaṭurt, tiga tamnukla isuraf n wawaḍ ɣer lintaj aɣelnaw di ddwawat. Aren i tsehhel listitmar, deg weḥric n tamguri, s lexṣuṣ di lḥal-a amiran yellan tnan deg-s umedxul n tmurt, ɣer uksar seg temsalt n leswam n albitrul yehwan.\nIsehwa n ubrid : 10 n wid yemmuten d 32 yimejraḥ deg 48 n tsaɛtin (Amesten aɣarim)\nAsiḍyas, 11 Yulyu 2015 16:00\nLEZZAYER TAMANEƔT– Mraw (10) yemdanen i yemmuten d 32 nniḍen d imejraḥ deg yisehwa n ubrid i d-yeḍran deg tmurt deg 48 tsaɛtin tineggura, ɣef wakken i d-yedda deg wumuɣ skelsen i d-ssufɣen ass n ssebt yimeẓla n umesten aɣarim. Umuɣ aɣezfan skelsent-id deg twilayt n Msila ideg tella tmettant n sin yemdanen d semmus nniḍen d imejraḥ seg mmiwaten ukamyun d tkeṛṛust tafessast i d-yeḍran deg ubrid aɣelnaw wis 8 deg tɣiwant Benzuh. Seg tama nniḍen, imsuksen n umesten aɣarim n twilayt n Bumerdas ssulin-d kraḍ n tfekkiwin yemmuten s weɣraq, yiwet deg teftist n Tici (Bgayet) tayeḍ deg Bumerdas. Amdan wis kraḍ yemmut daɣen s uɣraq deg yiwen wuggug deg tɣiwant n Wad Ccurfa, Tawilayt n Ɛin Defla, i d-tenna teɣbalut-nni. Iferdisen n umesten aɣarim xedmen tigawin nniḍen n usexsi n tmess deg sḍis imeḍqan, kra deg temdint kra deg imeḍqan imguranen n Nnɛama, Tabeskert, Taɣerdayt d Blida.\nƔardaya : Tarbaɛt n uɛareḍ d tuqqan d weḍfar tlaɣa ɣef sersi n lehna\nAsiḍyas, 11 Yulyu 2015 11:20\nDzayer– Tlaɣa tarbaɛt, n uɛareḍ d tuqqan, d weḍfar ɣef sersi n lehna. Imezdaɣen n Tɣerdayt amek ad uɛan, ɣer ucawer d tawmatt seg « leḥwal yuwɛren » di tama-nnsen. Awal-a yusi-d deg wlɣu i d-yergen sdeffer n timlilit, n terbaɛt-a ass n aljimuɛa. Aren tlaɣa i tbeddit, deg wudem n uɣrim n daxel niɣ n berra. Amek ur ttilin ikrusen di tnettit taɣelnawt, d ucal n Dzayer. Deg yict n ubrid texdem tarbaɛt-aya, tasmilt ad d tṛuḥ ɣer Tɣerdayt, ad d tsenned ɣer imezdaɣen s tawmatt d usrad, wad d tefser lehna. Tamawt belli tarbaɛt, n uɛareḍ d tuqqan, d weḍfar tlaɣa ɣef sersi n lehna. Tettlem udmawen n tsertit, d ineɣlafen yeṭṭfen zik, d imeɣnasen n izerfan n wemdan.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yeffeɣ-d ass n : Laṛebɛa, 01 Yulyu 2020 14:51 Ɣran-t : 98 n tikkal\nDeg yiwet n tseɣrut i Tnegga n Yisalan n Lezzayer, yenna-d uwnetlay amatu n Tfidiṛalit Tazzayrit n Utaekwondo, Samir Mouaiana, dakken aɣtas-a teddem-it tnarit s umyalel d tesmilt tasnajyant.\n« Aɣtas-a yella-d i uḥraz n tdawsa n yinaddalen-nneɣ d usinef i tmijwin n uzraɛ n unfafad », ɣef wakken ay d-yerna.\nUqbel ma sbedden-d akaten n usekmen adawsan, Tafidiṛalit Tazzayrit n Utaekwondo tessuddes Talɣuɣa Taɣelnawt n Taggayin n Yimeqranen d Yilemẓiyen n Tmezzugt n Ukyorugi (imenɣi), ma d tin n « apoomse » (ikaṭaten) tella-d s usarag s teẓrit.\nDeg wayen yerzan tasemhuyt ay d-yetteddun, Mouaiana ixebber-d dakken tafidiṛalit ad d-telhu s usiney n temɣunin d tnarit tafidiṛalit i lewṣaya tulampit tamaynut, uqbel ma teɣtes ad d-yeqqel urmud addalan.\nSeg yidis niḍen, yenna-d uwnetlay amatu n Tfidiṛalit Tazzayrit n Utaekwondo dakken Lezzayer tessewjad iman-nnes akken ad tessuddes Talɣuɣa Tamɣarbit Tuhlist n Wakk Taggayin seg 1 ɣer 15 Yulyu s uttekki n 52 n yinaddalen d-yettgensisen semmuset n tmura yernu ti d Lezzayer, Tunes, Meṛṛuk, Libya d Muriṭanya.\n« Tayaka-a tuhlist ad d-tili s wazzun n teẓrawiyin ara d-gen yimttekkiyen i yiman-nsen yernu d tid ara zemlen yisnefrayen », ɣef wakken ay d-yessegza.\nLast modified on Lexmis, 02 Yulyu 2020 12:32\nYeffeɣ-d ass n : Laṛebɛa, 01 Yulyu 2020 14:51 Taggayt : ADDAL Ɣran-t : 98 n tikkal Bḍu


Q=4	C=4	SS=4	LS=0	PS=0	DC=0	LC=0	SD=0	BS=2	G0=23	G1=10	G2=6	DLID=ber_Latn	BODY=Adiwenni akked Γilas Ʃebdus, ɣas netta meẓẓi leqdic-is ɣef Teqbaylit meqqar ! — Siwel\nPosted on : 15/03/2017 By Akli Muhubi\nTADIWENNIT (SIWEL) – Γilas Ʃebdus, d yiwen n yilemẓi, i d-fkan yidurar n Ukefadu, seg taddart n Tewrirt, d anaẓur yessdukklen tamedyazt d cna, yura ddeqs n yimagraden γef yidles d tutlayt taqbaylit, yesaẓreg-d yakan aḍebsi n cna, netta d gma-s, u atnan theggin wis sin akked wammud n yisefra.\nDeg tazwara ini-d i yimeɣriyen anwa i d Γilas Ɛebdus ?\nΓilas Ʃebdus d yiwen n yilemẓi, deg tudert-is 20 n yiseggasen. Yedder deg taddart n tewrirt. Taγiwant n Ukefadu, lɛerc n At Mensur. d aneγmas, d amedyaz, d anaẓur, d aselway n useqqamu n yilemeẓiyen n ukefadu, d aqeddac γef yidles aqbayli, d tferka n ugafa s umata.\nMeslay-d ɣef leqdic-ik i uḥraz n Teqbaylit ?\nLeqdicat-inu yellan deg useqqamu n yilemẓiyen, nɛereḍ-d aṭas tdukliwin n tmura n lberrani, amedya seg kanada, fransa, lispan,… akked yimyura, ineγmasen d yimeγnasen, anda xedmen isaragen d usileγ i yilemẓiyen i wakken ad fazen deg umecwar n tmusni.\nTtekkiγ di leqdicat i d-yettilin dagi di tmurt n leqbayel, ama d tamedyazt, cna, tira, d yimagraden d wayen-niḍen, γas ini-as deg yal leqdic ẓar-γh ad agem-γ tamusni ad tid ḥiwceγ γer walaγ, wa ad tnef-k i wiyaḍ ad sfaydin. Nekk ḥemmleγ aẓar-iw, d wansayen n tmurt-iw, idles d tutlayt n yimawlan-iw. Fell-as ad naγ-γ alma mmut-γ.\nTekkiḍ deg terbaɛt n cna « Itran », awal-ik fella-s ?\nIh yella waya, d tidet ufrar-γ-d deg yiwet n terbaɛt n cna n uγanib atrar nekk akked gma Ʃezedin Ʃebdus, nlul-d d akniwen. Nesɛa aḍebsi i d-yeffγen γer ssuq deg useggas 2014. Nettekki deg tfaskiwin i d-yettilin deg tmurt n leqbayel. Nettwanc-d γer umaṭṭaf n Sumam, akka tura nesɛa tinnubga γer tmurt n fransa, anda tella tfaska n uẓawan n teqbaylit tagraγlant, nettwaɛreḍ daγen γer tmurt n kanada, ad necnu di tfaska n wayyur amaziγ, anda tuγalent tejmilin i yinaẓuren iqbayliyen. Tura aqlaγ deg uheggi n udebsi wis sin, deg ‘’ustiyu Irat’’ deg Tizi wezzu. Nessaram ad yeffeγ deg taggara n useggas n 2017.\nD acu d isenfaren i d-tettheyiḍ ɣer zdat ?\nAqli-yi nekk d gma Ʃezdin deg usewjed n wammud n yisefra, ara yesɛun 30 n yisefra s teqbaylit. Γur-neγ daγen asileγ, deg tmurt n berrani, s useqqamu n yilemẓiyen, ara nruḥ γer din i wakken ad nekki. Aqlaγ akka tura deg uheggi n temlilit i tririyin n warrazen n temsizelt tullisin n Belɛid At Ʃli, akked tsbeddit takanadit tiregwa. Aqlaγ la nettkemmil deg temliliyin n lqahwa n tsekla.\nKečč yellan d ilemẓi, amek i tettwaliḍ liḥala n tmurt ?\nLiḥala n tmurt d ayen qerriḥen, imi adabu yerra tilas i tmurt n leqbayel, yeɛfes tilelli-ines, yegzem asirem i yidles d tutlayt-nneγ. Yerra-d ablaḍ γef ugdud aqbayli. Dacu kan, tamurt n leqbayel d tin yesɛan tazmert, tettkel γef yiman-is, teččur d asirem, imi mazal llan-t tdukliwin d yirgazen yettnaγen γef yidles d tnekkit, i wakken ad d-idiren i lebda.\nD acu d izen-ik i yilemẓiyen iyak yecban ?\nAd d-asen iniγ i yilemẓiyen, d akken kuwni d tafat, d usirem d ddwa n ḥellu i tmurt, akken ad seḥbibren γef wansayen, d uẓar-nsen akked umezruy, d wayen i d-icuden γer teqbaylit. Acku d taqbaylit i d cci-nneγ n tmusni. Yewwid fell-asen, ad ḍefren abrid i d-ğğan lejdud-nneγ seg tsuta γer tayeḍ. Acku akken neqqar deg yiwen yinzi: « Win ur neẓri ansi i d-yekka, ur iban s anda i leḥḥu. ».\nAhat yella kra ɣef acu i tebɣiḍ ad d-theḍreḍ ur k-id-steqsaɣ ?\nIsteqsiyen-inek lhan maḍi, imi dayen i ttwaliγ i d-nniγ, maca akken qqaren mačči d yiwet, ad tid bedreḍ, ama d nekki, neγ d kečč-ini. Yelha nezzeh, sureft-iyi ma yella wanda i cḍeγ awellih-iw.\nAwal n tagara s wacu ara nfak tadiwennit-a…\nAwal-iw aneggaru, ada k-iniγ, tanemmirt aṭas ay Akli, γef yisteqsiyen-inek, imi dayen igerzen, imeslayen-inek cban iɛeqqayen n tayri d iziḍanen. Ssaram-γ taγuri igerzen yimeγriyen. Ssaram-γ taqbaylit ad yali ccan-is, ad tufrar gar tiyaḍa. Akken ad yidir uẓar-nneγ deg umezruy n yal tasuta. Tanemmirt.\nYesteqsat Muhubi Akli\nSIWEL 141319 Mar 17


Q=15	C=5	SS=0	LS=5	PS=5	DC=0	LC=0	SD=0	BS=4	G0=2	G1=2	G2=1	DLID=ber_Latn	BODY=“Tamda n izgh” n Hanan Gahmou tis kraDt twckinin gh urti n tmdyazt tawtmant gh Souss.\nSujet: “Tamda n izgh” n Hanan Gahmou tis kraDt twckinin gh urti n tmdyazt tawtmant gh Souss. Mar 23 Fév - 14:00\n“Tamda n izgh” n Hanan Gahmou\ntis kraDt twckinin gh urti n tmdyazt tawtmant gh Souss.\nasayrur n tguri iZiln d ignna n usnflul ar ukan sul ittaddum s unZar n izlan d uskkil amazigh gh Souss, tikklt ad utn usman d iggig n tmdyazt, ssmghin d yat twckint tamaynut n ultma tngh Hanan Gahmou mi tga s ism: “Tamda n izgh” (l’etang de la sécheresse).\ntadla ad n tmdyazt ngh taxatart gant tis kraDt gh souss Darat n “iludi” n xadija ikan d “aZawan n urmmaD” n xadija arouhal.\nHanan Gahmou tga yat tamarat ta3rrimt, ittaran s uskkil amazigh timdyazin bahra Zilnin taws s yan mnnawt gh tuggt n inmuqqar n tmsmunin zund tin tamaynut d tin awrir.\n« Tamda n izgh » aDris amaynu ifgh d s twisi n tzlgha n imaratn s tmazight « tirra », ittyara n uskkil alatin, illa gis 27n tmdyazt 54 n tasna, l’illustration ns tin mass M.Bouzid d la conception tskrast Mme Aziza Nafia, iffgh-d zgh udis n tzazwlt (impremirie) n Al aqlam gh ugadir.\nasktur n udlis iga mkad:\ntaDfi n iswingimn\ntamda n izgh\nTarwla n iman\nNkki d nkki!\nNra ad nhDR\nSsfld a yazzan\nADan n tudrt\nYat tussift s ism n “nkki d nkki” zgh tawckint “tamda n izgh” n tmarat ngh ta3rrimt Hanan Gahmou:\nNkki d nkki\nUzngh i yxf-inu tabrat\nGigh-tt gh uDar n waylal\nTmun d ignwan\nTffarri ar ttaylal\nNttat d umdlu\nTZRa-d ixf-inu, ar tt-ittmnid\nTufa-d ul-inu ar issflid\nTghra-yyi urta tt-ghrigh\nTfrk-iyi mad gigh\nTssn-iyi ma s tt-ghwigh\nLigh udmawn ganin imnnawn\nRigh gim anyalkam ifawn\nWin tasa, win tghssa…\nWin wassa, d win uzkka\nAd km-yuznn i yixf-inu\nAd km-ighran i unlli-inu\nHa-nn frkgh i ugayyu-inu\nSsngh is ligh algamu\nSujet: Re: “Tamda n izgh” n Hanan Gahmou tis kraDt twckinin gh urti n tmdyazt tawtmant gh Souss. Mar 23 Fév - 22:24\nAr km ssimghurgh;ar km snimmirgh f unghmis ad adlsan izlin s ussufgh n tawckint tamzwarut n ultma tamdyazt tamaynut tatrart Hanan Gahmou.\nAr km snimmirgh ar km ssimghurgh f tawwuri nm d ubddad nm gh tama n timaratin d imaratn imazighn d tiwizi nm d unzgum d tayri nm ldw akud nm lli tfkit i Tamazight d taskla ns afadd ad ttiwzmmim tettyara tili gh idlisn yili mad sett igmmin.\nAr km ssimghurgh ar km snimmirgh ultma Aziza\nAr am ssirimgh tighzi n tudrt iziln ad ngDn ussan nm gh ufulki d ubughlu d tayafut d ufra kmmin d tuja nm\nAyyuz i ultma Hanan\nAr as ssirimgh tawada ifsusn ilan atig gh usnflul d taskal tamazight\nSujet: Re: “Tamda n izgh” n Hanan Gahmou tis kraDt twckinin gh urti n tmdyazt tawtmant gh Souss. Mer 24 Fév - 13:51\ntanmirt nk f tannayin ad nk bahra mmimnin\nar k ssimghurngh awd nkki, f twwuri nk gh waggur ad, ayyuz nk.\nar ttinigh ayyuz i hanan gahmmu f tadla yad n tmdyazin timaynutin.\ntanmirt nk a mass zalhud attas.\nSujet: Re: “Tamda n izgh” n Hanan Gahmou tis kraDt twckinin gh urti n tmdyazt tawtmant gh Souss. Jeu 25 Fév - 23:10\nAdd issghli Rbbi azmz n imazighn,tutlayt ,tamagit,amzruy,taskla,amzgun,tanazurt...\nSujet: Re: “Tamda n izgh” n Hanan Gahmou tis kraDt twckinin gh urti n tmdyazt tawtmant gh Souss. Jeu 4 Mar - 19:19\nmmregh ad ig iagh n assa d tamatart n ungi d tzgzut gh imal dar hanane ula tinazuHa ikkn,ha arouhal had hanane garhmmou ...igutamt a tutmin isgutmt timdyazin nnunt hann imal iqqan d ad ig winnunt ..acku ssnegh nit mas llant tiyâd ittln ghar s tmlda nsnt add ssfaghen timdyazin nsnt s ugdz adlsan amazigh...rad d yack uzmz ann ikka d agharas !\nrin negh i3zzan ...\nAyuuuuuuuuuuuuuuuuz nem hnane gahmmou...\nSujet: Re: “Tamda n izgh” n Hanan Gahmou tis kraDt twckinin gh urti n tmdyazt tawtmant gh Souss.\n» Hanan EL-CHEICK (Liban)


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=afṣad mgal Covid19\nAsimwas, 18 Yunyu 2021 13:57\nLEZZAYER TAMANEƔT – Asermed n Useqqamu Aɣelnaw n Tesnaddadt yella-d d « asurif aḍulli » i usegrew n telɣa d yizwilen iseddiyen i lmend n tuddma n yiɣtasen idamsanen d yinmettiyen iwatan, ɣef wakken ay d-yenna, ass n ukwas, yiwen n ulɣu n uɣlif n usemḍen d tesnaddadin.\nAkwas, 17 Yunyu 2021 12:05\nLEZZAYER TAMANEƔT – Lezzayer teṭṭef adeg wis 3 deg Tefriqt deg wayen yerzan akettur-nnes yersen n teẓwar d-yetteqqalen ay d-yettakfen 0,5 n yijigawaṭen deg tgara n 2020, deffir Tefriqt n Unẓul d Maṣer, ɣef wakken ay d-yenna umlu anmaḍal ɣef tegnit n teẓwar d-yetteqqalen n tsentayt n REN21.\nAsiǧew yexḍan timerɣa: Timerniwt deg 4 n wayyuren imezwura n 2021\nAynas, 07 Yunyu 2021 11:09\nLEZZAYER TAMANEƔT – Yerna usiǧew yexḍan timerɣa deg Lezzayer s 64,56% deg 4 n wayyuren imezwura n 2021 ɣef leḥsab n tallit-a aseggas yezrin, yernu yewweḍ wazal-nnes ɣer 1,14 d amelyaṛ n yidulaṛen, ɣef leḥsab n tecrawt ay d-yefka, ass n usamas, uɣlif n tnezzut.\nNasri: 300 n yimelyaṛen n yidinaṛen i usenfar n Ubrid Azgerniran\nAsinas, 25 Mayu 2021 12:55\nLEZZAYER TAMANEƔT – Tḥaz-d Lezzayer tajellabt n 300 n yimelyaṛen n yidinaṛen (2,6 n yimelyaṛen n yidulaṛen) seg umarud n uwanak i usenfar n ubrid azgerniran seg wasmi ay yebda useḍru-nnes, ɣef wakken ay d-yenna, ass n uynas, uneɣlaf n yimahilen inagduden d umesni, Kamel Nasri.\nAman/Takerrazt: Asifses n tukci n yisirgen i tɣuzi n wunan\nAynas, 24 Mayu 2021 09:45\nLEZZAYER TAMANEƔT – Iwekked-d uneɣlaf n teɣbula n waman, Mustapha Kamel Mihoubi, ass n usiḍyas deg Lezzayer Tamaneɣt, dakken agzum-nnes yettmahal akken ad yessifses isurifen ideblanen i lmend n tɣuzi n wunan, am wakken ay d-yerna dakken yessefk ad tili tmunit n yimkerrazen, akken tebɣu tili tegnit-nsen, i lmend n tukksa n kra n tmeskar tibiruqraṭiyin, ɣef wakken ay d-yenna yiwen n ulɣu n uɣlif.\nTanezzut: Azrak ummid n umetwi n teɣlalt deg wass wis sin n lɛid ameẓẓyan\nAsamas, 16 Mayu 2021 08:20\nLEZZAYER TAMANEƔT – Deg wass wis sin n lɛid ameẓẓyan d-yeɣlin ass n usimwas, zerken yimsenza d teṛmisin tidamsanin ahil n teɣlalt azrak ummid deg wakk tiwilayin n tmurt, ɣef wakken ay d-yenna, ass n usiḍyas, uɣlif n tnezzut deg yiwen n ulɣu.\nAkras, 12 Mayu 2021 09:49\nLEZZAYER TAMANEƔT – Yessekyed unabaḍ, deg temlilit-nnes n wass n usinas ddaw tselwit n uneɣlaf amenzu, Abdelaziz Djerad, yiwen n usenfar n tanaḍt taslekmant d-isebḍen tiwtilin d teskarin n tukksa n tmekkas, aslaḍ-nsent d tmuzayt n tedwant d uxelleṣ n tmeqraḍ yerzan aya.\nAsinas, 11 Mayu 2021 09:05\nLEZZAYER TAMANEƔT – Samraw deg tmiḍi (70%) seg yisenfaren d-yellan deg wahil aɣelnaw n tnezduɣt, aydeg ssefran timeṣkiwt n wugar n 1,2 d amelyun n tyunin, ay ifuken neɣ mazal sseḍrayen-ten-id ɣef leḥsab n tecrawt ay d-smenden ass n uynas i uneɣlaf amenzu, Abdelaziz Djerad, mi yerza ɣef kra n yisenfaren n tnezduɣt deg tmaneɣt.\nLezzayer-Lalman: Azmal n yiguta n uselkem n sin n yisenfaren yeqqnen ɣer twennaḍt\nAsinas, 04 Mayu 2021 09:14\nLEZZAYER TAMANEƔT – Zemlen uɣlif n twennaḍt d Tnegga Talmanit n Unmireg n GIZ, ass n uynas deg Lezzayer Tamaneɣt, iguta n uselkem n sin n yisenfaren n unmireg deg tɣult n umesten n twennaḍt, tanḍa tasnudrant d uselhu n yisaḍufen inewsiyen yerzan tawennaḍt.\nTanezzut: Yumeṛ Tebboune aseɣnew n uẓeḍwu amaynu n tesnaddadin\nAynas, 03 Mayu 2021 10:00\nLEZZAYER TAMANEƔT – Yumeṛ uselway n tegduda, Mass Abdelmadjid Tebboune, ass n usamas, deg temlilit tawalant n Useqqamu n Yineɣlafen, s useɣnew n uẓeḍwu amaynu n tesnaddadin yerzan tanezzut i usbadu n yisraten iɣelnawen s tseddi, ɣef wakken ay d-yenna yiwen n ulɣu n tselwit n tegduda.


Q=0	C=0	SS=0	LS=0	PS=0	DC=0	LC=0	SD=0	BS=1	G0=5	G1=5	G2=3	DLID=ber_Latn	BODY=Ad uɣalen yinelmaden ass n 4 deg cutember - La Dépêche de Kabylie\nAccueil Tamazight Ad uɣalen yinelmaden ass n 4 deg cutember\nTuɣalin ɣer uɣerbaz 2019/2020\nAd uɣalen yinelmaden ass n 4 deg cutember\nAd yeldi uɣerbaz tiwwura-s i tuɣalin n yinelmaden ass n larebɛa, 4 deg cutember 2019, i lmend n useggas aɣurbiz 2019/2020.\nD inelmaden n uɣerbaz amenzu d wid n ulemmas akked wid n tesnawit ara yuɣalen deg wazemz-a, i d-isenṣeb uneɣlaf n usegmi. Ma d iselmaden, ad yaɣ lḥal uɣalen, imi nutni ad kecmen uqbel yinelmaden, ass n lḥedd, 1 deg cutember 2019. Yetturaǧu, ad tebdu temsirt tamezwarut, s wudem unṣib, ass-nni n tuɣalin n yinelmaden, meḥsub ass n larebɛa, 4 deg cutember.\nMa d afraq akked usenzi n yidlisen, ilaq ad ifak uqbel deg wussan imenza n waggur n tuber i d-iteddun. Ma d tuɣalin n yixeddamen akked yinemhalen ad tili ass n lḥed, 25 ɣuct 2019. Ma deg wayen yerzan leǧrida n yimuras n useggas-agi aɣurbiz amaynut, yefka-d uɣlif n usegmi aɣelnaw azemz n talliyin-agi. Imuras n ḥertadem (lexrif), ad d-ilin aseggas-a seg wass n ttlata 29 tuber ɣer wass n lḥed 3 unbir 2019, wid n tegrest (ccetwa), ad d-ilin tikkelt-a, seg wass n lexmis 19 duǧember 2019 alamma d ass n lḥed 5 yennayer 2020.\nImuras n tefsut, yetturaǧu ad d-ilin seg wass n lexmis 19 meɣres alamma d ass n lḥed 5 yebrir 2020, wid n unebdu ad d-ilin tazwara n yulyu. Am wakken i tetturaǧu tullya d uɛiwed n usexdem (mise en service) n 656 n yisɣuren seg tuɣalin-agi n 4 cutember i d-iteddun. 426 d iɣerbazen imenza, 137 d iɣerbazen ilemmasen akked 93 n tesnawiyin, yettwaferqen ɣef 48 n lwilaya n tmurt n Lezzayer.


Q=8	C=8	SS=2	LS=0	PS=0	DC=2	LC=0	SD=0	BS=1	G0=44	G1=7	G2=2	DLID=ber_Latn	BODY=Remḍan qim i laẓ neγ qim - Tamurt\nVous Êtes Ici: Accueil → Remḍan qim i laẓ neγ qim\nMack Ait-Aoudia 10 août 2016 1 Commentaire remdan, tineslemt\nAṭas ayagi i ttwessiâeγ ad aruγ kra γef agur n remḍan, agur n laẓ n Inselmen. Maca myal tikkelt ttkukruγ imi tamusni-iw n usγan ineslem γur-es tilisa d tihrawanin. Ur lliγ d Ineslem ur nudaγ ad issineγ ugar n wayen sliγ yagi ar medden. Maca, imi Aqvayli ittwawacem s usγan agi imi mazal nedder ddaw uḍar n wAârav isneslem, ulamek ak ara aγ tezgel twaγit ines. Netta myal asseggas irekkem u nekni ttawḍen aγ-d iffuṛan is. Ula di tmurt nni i deg nerna rrekva ar deffir tettwagdel tiqit n waman deg zal qayli. Tileqqimt n uγrum ur k ttajjan ad tt tecceḍ limer ad tesselqfeḍ. Amek ur asen d-qqareḍ ara?\nTura imi ma d iẓuran n wagur n remḍan vanen. Am aṭas n temsal nniḍen di tneslemt, ileqeḍ-it id Muḥuc si tmasiḥit. Ur illi wayen id-isnulfa deg-s. Tura, am akka, iceb1beḥ-as sya-u-sya u ifka as udem aârav is it-nessen assa. Ma d ayen nniḍen yiwen-is. Maca ugur macci d wagi. Tiyersi macci d remḍan s timad-is. D Inselmen d tmuγli nsen tazikennit irkan i seg illa wayen n dir. Imi win yuẓamen seg-sen ur ivγi ara wiyaḍ ad ccen, ad t-ccen. Ilaq ad illin ak medden kif kif mawel ur teffiγ ara fell-asen. Amzun remḍan d tneslemt s umata macci i yiman nsen s timad nsen i t-ttuqimen. Macci d taruḥanit d liman i talwit n wul. Ihi γur-sen d âekkaz s wacu ara ssigden medden. D avrid amek ara d sseγlin cwal anda vγun dren.\nDi tmura tinselmin, asγan d uwanek myuṭafen afus. Ddan akken wa ar tama n wa. Acku tineslemt macci d asγan kan am tudayt neγ tmasiḥit. Tineslemt d anagraw asertan i seddawen awanek, taγdemt d tlufa nniḍen tiγarimiyin. Tineslemt ur tezmir ara ad teqqim kan di lejwama neγ deg ulawen n wid ittamnen yis-s. Tlul-ed akken ad tessudes timetti γef akken i tt-iwala Muḥuc. Ulamek assa ara a nerjju deg-s akken ad tefk lwi γef wid ur nettqadar ara remḍan. Inselmen, di tmuγli nsen, remḍan d yiwen gar illugan ittunefken i umdan ad t-iqadar. Macci d amenzay amesγan akken ad qadren kan wid ittamnen yis-s. D wagi i d ugur.\nIhi d aya i γef tamuγli n Inselmen d Isenselmen d tin n Iqvayliyen iliaykiyen mbarrazent. Ivardan nsent ur ttemlilin ara. Nutni teddun ad aγ rren ṣrima akken a neddu akken vγan u nekni jjan aγ-d imezwura nneγ tikli nniḍen, avrid nniḍen. Ur nteddu ara yid-sen akken vγun uqmen, akken vγun ssextutsen tilufa. Nekni remḍan d agur am wiyaḍ. Ur iṣub ur yuli. Win yumnen yuẓam d netta i iẓran, win iwalan akken nniḍen d netta daγen i iẓran. Maca awanek azzayri ur izmir ara i tmuγli taqvaylit. Ẓẓayet nezzeh fell-as. Netta iwala akken nniḍen. Yuqem akken nniden. Mgal tamuγli taqvaylit. Wid ur neṭṭif ara avrid d-injer udavu amehrus n Llezzayer, ttwaṭafen timti ara ccen di verra u ḥebsen-ten iγallen n laman. Tikwal kkaten ten u ttaeṣṣiren deg sen γef tleqwimt n uγrum. Tineggura yagi ar teγdemt daγen iten ttaken ad aeddin di tiṭ n tisegnit…Amek ara yidir Umasiḥi, neγ Wuday neγ win ur nettamen gar iγarsan am wigi?\nmuhend 12 août 2016 à 11 h 38 min & middot; Modifier\nD adavu ideg tuḍen icc is,di 62 nni i yenta yessuli awanek s ixemmimen n umnekcam, dayas i yessexdem tasnakta n taεravt-tineslemt yellan mgal tiγermiwin nniḍen, γef waya daγen iga isuḍaf yefkan azref i yinselmen kan i wakken a d-gen timetti ira muḥuc,


Q=5	C=2	SS=0	LS=2	PS=0	DC=0	LC=0	SD=0	BS=2	G0=62	G1=36	G2=17	DLID=ber_Latn	BODY=‘’Ar ass-a, ur d-yelli ara ula d yiwen n leqdic ɣef wayen yeḍran di 81 di Bgayet’’ - La Dépêche de Kabylie\nAccueil Tamazight ‘’Ar ass-a, ur d-yelli ara ula d yiwen n leqdic ɣef wayen...\nAggoune Mokrane, d ameḥbus ameẓyan deg tedyanin n 1981 deg Bgayet\nSeg temzi-ines deg taddart Iɣil ali ɣer tnekraft ideg d-yufa iman-is d ameḥbus ameẓyan deg yineḍruyen n Mayyu 81 ar ass-a anida yella d aselmad deg usuddu unnig n usileɣ n Bgayet, mass Aggoune Mokrane yesɛa tarmit meqqren deg yinurar yemxalafen n umennuɣ ɣef tlelli akked yizerfan n umdan. D ameɣnas yumnen s usenfar n tugdut, d ameɣnas n yidles ideg i d-yettban leqdic-is izaden. Timmeɣnest-ines, tufrar-d imi ugten yiḥricen ideg yeqdec: Izerfan n umdan, tasertit, tudert di tmetti, tamagit akked yidles, wigi yakk d inurar ideg yettnaḍaḥ war facal. D ameɣnas n tama tazelmaḍt, ittekka di tesmilin tiɣelnawin deg useggas n 1989, d yiwen seg yiɛeggalen i d-yeslulen Tiddukkla Taous Amrouche di taddart Iɣil Ali. Mass Aggoune, iqeddec aṭas deg unnar adelsan s timmad-is d azeffan, d amsali deg umezgun.\nCiṭ kan seg waṭas n wayen yexdem Mass Aggoune ad nwali d akken d ameɣnas ur nessin ɛeggu, ur nessin akukru. Ittekka deg wacḥal n yisenfaren yesedduyen timetti deg ubrid n talwit akked tugdut. Tettunefk-aɣ tegnit s wannuz akken ad nesqerdec kra n temsal icudden s inurar i ɣer yenfel di leqdic-ines: Amussu amaziɣ deg yiseggasen n 80, ineḍruyen n 88 ideg i d-tella ciṭ n tlelli n umeslay akked tlallit n yikabaren n tsertit, tallit n rrebrab deg yiseggasen n 90 di ṭṭrad aɣrim, ineḍruyen n tefsut taberkant di tmurt n leqbayel…Deg tdiwennit i as-nga, yemmeslay-ɣef umecwar-is akked temsal-nniḍen.\nTanemmirt imi tqebleḍ leɛraḍa-nneɣ. Di tazwara nebɣa ad ak-d-nini neɣɣar akk ayen tettaruḍ deg uẓeṭṭa n internet, d ayen igerrzen. Deg yiwen uḍris seg yineggur-a i turiḍ, tezziḍ-d awal ɣef « Umenzu n tefsut » i tqublem akk s twacult di tmurt, di taddart Iɣil Ali, deg yidurar n les Bibans. Ma tzemreḍ ad aɣ d-tiniḍ kra n wawal ɣef umagger n tefsut ɣur-wen?\nMokrane Aggoune: Amenzu n tefsut nesfuggul-it si zik n zik deg temnaḍt-nneɣ. D yiwet n tmeɣra s wazal-is. Akken i t-uriɣ ass n 27 furar iɛeddan « Adriz-agi yekka-d si tallit taqburt. D ass i nesfuggul akken llan wansayen i d aɣ-d-ǧǧan lejdud-nneɣ, deg wayen yaɛnan aɛawed n tallit n ugama uɣur tcudd tudert n umdan. »\nYettban d akken d awezɣi ad negzem iciddan gar-aneɣ akked yidurar-nneɣ ! Ussan-agi i tesɛeddaḍ gar wayla-k deg wakal n yimawlan-ik d ayen ara yeǧǧen assaɣ-nni yellan gar yiziɣer (rruḥ) akked tfekka n umdan ad sswen iẓuran akken ur ttɣaren ara ? Uqbel ad nsel i tririt-ik, neẓra d akken turin-ik ḥwaǧent nnesma-nni akked uzwu-nni i d-iteddun akked tiṭ iḍallen ɣef tallaṭ n Summam. Maca ass-a nebɣa ad nẓer amek d-yedda ugrud-nni i telliḍ zik imi wid i ak-yesnen, d imeddukkal-ik, qqaren-d belli si zik telliḍ ur tessineḍ ara aḥezzeb akked ukukru. Si zik tesɛiḍ tabɣest, rnu tḥerceḍ. Nezmer ad ak-d-nesmekti kra n yimukan akked kra n yineḍruyen ara kk-d-yesmektin kra n tedyanin asmi telliḍ meẓẓiyeḍ: Axxam n Tzayert ideg i d-tluleḍ, i d-yusan nnig tejmaɛt n wadda, tamettan n yemma-k, ṛṛḥil ɣer uxxam-nniḍen yellan ddaw n tejmaɛit n ufella, lebni n uxxam-nwen ajdid deg Tifrawin, ussan imezwura ideg tkeccmeḍ ɣer tneɣrit n « Lemdarsa », iseggasen tesɛeddaḍ deg uɣerbaz amezwaru Ben Badis, wid tesɛeddaḍ deg uɣerbaz alemmas Jean Amrouche, tarbaɛt-nwen tamezwarut n uẓawan anida tḥefḍeḍ derbuka, ṣṣyada n yimerga, lqeḍ (Aḥawec) n uzemmur, Addal n takurt uḍar gar yiderma…Llan ahat ugar n yimektiyen, ama d wid yessefṛaḥen ama d win yesnuɣnuyen di tudert-ik. Ales-aɣ-d ciṭ ɣef temẓi-k s telqay n cfawat-ik. Amek ur teshil ara tudert, maca akken yebɣu yili lḥal tqubleḍ-tt s tebɣest, s usirem, akked lebɣi?\nYettban d akken teswejdeḍ-d akken ilaq iman-ik i tdiwennit-agi, Ha-t-an teḥkiḍ-d akk tudert-iw, tessuliḍ-d akk iḥulfan-iw (s teḍṣa), llant ula d kra n tɣawsiwin lliɣ ttuɣtent, neɣ fɣent si cfawat-iw. Temẓi-w ur txulef ara temẓi n tizyaw di tallit-nni. Tudert di tmurt, deg yidurar seld timmunent n Lezzayer akken i tessefraḥ i tesseqraḥ, akken teshel i tewɛer. Deg udrar kullec ixuṣ, D lmizirya. Maca d ayen i aɣ-icerken akken nella, nefṛeq-itt akk gar-aneɣ. Tḥuza-yaɣ akk maca nemjamal-as, nttegga-s tiwizi akken ad tt-nqabel,ad tt-neɣleb, akka i d-tedda tmetti taqbaylit di talli-nni. I wakken ad d-uɣaleɣ ɣer tazwara n useqsi-inek ɣef rezzu ɣer wakal n yimawlan, nekk ɣur-i am win ara iṛuḥen ɣer Lḥiǧ, ɣer ẓyaṛa n saddat.\nTuɣalin ɣer tmurt anida luleɣ akken kan ara sriḥeɣ akkal-nni i yi-d-yefkan, ad mlileɣ ayla-w, ɣas i kra n wakud kan, d ayen yugaren kra yellan ɣas d tudert n menwala. Aya yettak-iyi-d ifadden, yettara-d deg-i ṛṛuḥ, ladɣa mi ara rzuɣ ɣer tzemrin i d-yecfan i yemma-s n ddunit. Rnu ferḥeɣ nezzeh mi ara waliɣ aggawen-iw imecṭaḥ deg wacḥal yid-sen imi ẓriɣ d nitni i d ixulaf n At Mexluf (isem n twacult-iw s teqbaylit)\nTura ad nruḥ ɣer tallit i deg telliḍ di tesnawit El Hammadia di Bgayet, anida i ak-id-tufa ass n 19 mayyu 1981, ass ideg i d-tufiḍ iman-ik di tnekraft, d ameḥbus ameẓyan gar yimeḥbas n Umussu adelsan amaziɣ. Qrib n 40 n yiseggasen ɣef tedyanin-agi yessawalen i tugdut akked yizerfan n umdan, ma tzemreḍ ad aɣ-d-talseḍ amek i tettwaḥebseḍ di lbaṭel d wamek akk i d-llan ineḍruyen-nni?\nDi tazwara, tanemmirt imi i yi-tefkiḍ tagnit ad d-heḍreɣ ɣef wayen yeḍran di Bgayet deg useggas n 1981. D ineḍruyen yecban wid yeḍran di yebrir 1980 di Tizi Uzzu. Maca nesḥissif mi ara nettwali ittezi kan wawal ɣef wid n 1980 di Tizi Uzzu, ma d wid n 1981 di Bgayet ulac awal fell-asen. Ayen yeḍran di Tizi Uzzu 1980 akked wayen yeḍran di Bgayet 1981, di snat n temdinin timeqranin n tmurt n Leqbayel i tudert n tmaziɣt, d ayen yessawḍen tiɣri ɣer temnaḍin yemxalafen n tmurt n Lezzayer, ugar ɣer tmazɣa sumata, si Siwa di Maṣer alamma d Tigzirin Tiknariyin. Ma llan kra n yiḍrisen yettwarun ɣef yebrir n 80 (ulamma tuget deg-sen d win imeɣnasen yellan deg yikabaren, ayen ara ten-yeǧǧen ad mmalen ɣer kra n tama), ar ass-a ur d-yelli ara ula d yiwen n leqdic ɣef wayen yeḍran di 81 di Bgayet. Ulamma neẓra belli ineḍruyen-agi di sin d nutni i d lsas iɣef ṛeṣṣant tikta tisertanin n tallit tamirant di tmurt n Lezzayer.\nḤku-yaɣ-d s ttbut ayen yeḍran ass n 19 mayyu 1981 di Bgayet ?\nAyen yeḍran ass n 19 mayyu di Bgayet, d ttbut n telqayt n wayen yeḍrandiTiziaseggas uqbel. Yella-d yiwen unejmuɛ aɣerfan i d-heyyan inelmaden n tesnawit ideg ttekkaɣ. Llan-d ɣer tama-nneɣ kra n yiselmaden. Seld rnan-d ɣer-neɣ ama d ixeddamen ama d ikumerṣiyen ama d imdanen-nniḍen. Yuɣal d luluf n lɣaci i d-yennejmaɛen. Ɣas akken yella-d lḥerṣ sɣur imṣulṭa, tikliwin ddant seg snat n tisnawiyin (Hammadia akked Iḥeddaden) yellan di temdint n Bgayet. Timlilit tella-d deg lkarfur n la cité CNS Zone industrielle. Iberdan akk ččuren, tikli tedda di talwit maca iɣallen n « laman » xedmen lebɣi-nsen. D ayen i d-yessekren lɣiḍ ɣer yimdanen yerran ɣef yiman-sen. Ɣelqen iberdan, seld yekker ccwal akked yimsulta.\nAkken acḥal n wussan, cwal yettkemil di temdint n Bgayet akked d temnaḍin akk n Summam, am Sedduk anida ilmeẓyen kecmen ɣer lǧameɛ refden les Haut parleurs akken ad ssiwlen i yimezdaɣ ad d-kren, ad d-ffɣen s iberdan. Ilaq Ad teẓreḍ d akken di tallit-nni, ur yeshil ara, Yers-d rrehb ɣef tmurt. Imsulta n tsertit iwumi qqaren la SM, ɛussen kullec, xeddmen lebɣi-nses s lebɣeḍ di tmetti. D amedya kan: ma ufan ɣer yiwen un tract, ad d-yesɛeddi 5 n yiseggasen n lḥebs, imesbaniyen ugar, ma d imḍebbren n tmesbaniyin yezmer ad ḥekkmen fell-asen s lmut. Ad d-alseɣ akka kra n yiferdisen (éléments) igejdanen yellan d sebba n tnekra-yagi:\n* Yal 19 mayyu, nesfuggul deg Bgayet ineḍruyen n 1956 anida i d-yessawel l’UGEMA ɣer taggant (grève) d uneḥbus ɣef leqraya akken inelmaden akked yisdawanen ad kecmen annar n tegrawla mgal amnekcam. Ulamma tusa-yi-d ẓẓayet tunṭiqt-nni « M » n UGEMA; Bgayet tecfa-d i wayen yeḍran deg wass yecban ass–nni:\n– Yiwen unelmad (Brahim) n uɣerbaz alemmas (Ibn Sina tura), serɣen-t d amuddir deg taddart-is n Toudja, wagi yella-d uqbel asiwel ɣer taggant. Aya d yiwet si sebbat yeǧǧan At Bgayet ad rren tiɣri i usiwel n l’UGEMA.\n– Ugar n 100 n yinelmaden, d icawraren, d inubiyen i yerran i teɣri, tuget deg-sen mmuten d imeɣrasen….\nI waya tanekra n 19 mayyu 1981, tedda deg ubrid n umennuɣ n yimezwura-nneɣ i d-yekren mgal tamḥeqranit ur nesɛi isem. Ilaq kan amdan ad tt-iqabel ayen yebɣun yeḍru !\n* Si Tallit-nni ar timunnent n tmurt, ar ass-a, tamnaḍt n Bgayet di leɛmer tebra i umennuɣ ama ɣef yidles, ama ɣef tmagit-nneɣ. Tamagit n umdan mačči deg yiccer n lkaɣeḍ ara tt-yidir, ula d lxetyer n tdiyanit neɣ war tadiyanit d lxetyar n yiman gar-as d bab-is kan. Ur nelli ara d Aɛraben. Nekni d Imaziɣen, nebɣa ad nidir d ilelliyen n tefrit (conscience), ula si tama n tdiyanit. Amennuɣ ɣef tmagit-nneɣ akked yizerfan-nneɣ d isuturen igejdanen di tnekra n 19 mayyu 1981.\n* Ayen yeḍran di 1980 di Tizi Uzzu iḥuẓa-aɣ. Di Bgayet nettheyyi-d timesbaniyin yal ass akken ad d-nbeyyen belli aql-aɣ ɣer tama-nsen. Tidyanin n 19 mayyu 1981, llant-d deg ubrid akked lǧerra n umezruy n tallit n umussu amaziɣ.\n* Iṣenfaren di Bgayet ḥebsen irkelli, yal aḥric ad tafeḍ deg-s lexṣas ladɣa wid n lebni, ama n yixxamen, ama n yiɣerbazen d wayen-nniḍen. Deg useggas n 1981 nufa-d iman-nneɣ neqqar di tneɣriyin ideg ttillin ugar n 50 n yinelmaden. Ugar deg-neɣ deg yiɣerbazen i neggan (interne) imi tuget deg-neɣ seg yidurar akk i d-nettader. Di tallit-nni, nella nettargu ad aɣ-bnun tasdawit am tin n Tizi Uzzu.\n* Teffeɣ-d yiwet n diɛaya ( wissen ma d tidet neɣ d tikerkas) i d-yeqqaren belli adabu ur yebɣi ara snat n tesdawiyin di tmurt n leqbayel. Ayen yeḍran di tin n Tizi Uzzu, yeǧǧa-asen-d ccwami. Nesla belli bɣan ad beddlen adeg i uṣenfar-agi n tesdawit, ad tt-kksen i Bgayet, ad tawin ar Ǧiǧel: D ayen yesluɣen taswiɛt, d ayen iwumi ur nezmir ad nessusem…\nAcḥal n tsuta i irefden amennuɣ ɣef tmaziɣt, acḥal yettwaḥebsen, acḥal yemmuten, acḥal inuḍḥen. Ass n wass-a amek tettwalit tamaɣant (bilan) n wacḥal d aseggas n umennuɣ ɣef temsalt n tutlayt d yidles amaziɣ?\nAkken t-id-nniɣ uqbel; Amennuɣ ɣef tmaziɣt d win i d lsas iɣef yebna umennuɣ ɣef tugdut di tmurt n Lezzayer.\nYesteqsa-t Hakim Allouche\nTasuqqilt ɣer Tmaziɣt : Hamid Bilek\nArticle précédentTaddart Azṛa deg umḍiq amezwaru\nArticle suivantJSK, d tamagit, d tanagit n yal tallit !


Q=6	C=6	SS=6	LS=0	PS=0	DC=0	LC=0	SD=0	BS=6	G0=8	G1=2	G2=0	DLID=ber_Latn	BODY=Home » Articles posted by Rinas\nAmzwag n Mars\nKud isuqs urti, Kad ittaywul izli, Mkan d iZula nnun Sakan ul I afllun; A tanumcut inwi, Tafssut ad t tman; Thuc ilmma tayri, Ul d tasa saysan...\nYennayer 16, 2011 RinasTamdyazt1 Comment\nMa innan !\nTiTt, imi s ils amki as nmaggar yan d uncuD smroin tiguriwin tzbu yangh tayri, yan iD, yan imik nigh azigi nkka ! igli angh uzmz,...\nMaggu 25, 2010 RinasTamdyaztNo Comment\nIffugh Ttalb s udwal Yasi agwal Iqqn rrwa g unwal D lal unwal Yals i snat, kradt twal; Ar ittnftuti udwal S Ttalb d warraw...\nMaggu 11, 2010 RinasTamdyaztNo Comment\nBaba s n simun Tallast n Guy De Maupassant (Ighimi)\nIsyafa izzin ul is icenbi idran ur ilin allavgh;dusn flla is, ur a sn ilkem mani, nnran t, ur izmer ad a sn irar, d nit g ugens is issghwzan is ur iTTif baba s ara.Tazengart s iktar, tkka is gr as d imTTawn t isemmxsayn ad d...\nIbrir 26, 2010 RinasAsughl, TallastNo Comment\nLal sar immut umdyaz\nTurit agwmmay zwarn, HrDid altu nekki, ils yi, lsagh t giti igl fghnit; turtit n irafan a ghd akufgh. Man mk; s man ik ad itmmtat umdyaz? Tuga itnuccugn g umalu, d immghin jar n takat d umsay g iD ismraran amaDal ad as adrn...\nIbrir 24, 2010 RinasTamdyaztNo Comment\nBaba s n simun Tallast n Guy De Maupassant\nGhad ghen tswa tananayt n uzal,agh trzem taggurt n ughrbaz,ffin d warradn s imi cala.misa ad yamz ku yan abrid is iddu magh ittemklu,mkan myarn akkw, is skern tigwzday ar tmucmun jar isn. zikk da,iga tikkelt tamzwarut d isers simun mimmi s n ta blancut adar is g tzuni. qqah,iwin d imzgan isn gar xf ta blancut ittiwbdarn izzi n tiwjiwin isn; meqqar s is…\nIbrir 7, 2010 RinasAsughl, TallastNo Comment\nNker a y-illi\ns izmaz ur ta d ilaln, allant ayt-dari g tmghra, ikerkD uzmumg d umTTa ; ul ityasasn s isasan da yi tulm tbghaynust g tiwurga tislit ur trsm, tllan sul g tulsa, mkDudint ulli, riyznt g twrga, uccn ar iSinsig, tili ar tsaysa...\nIbrir 3, 2010 RinasTamdyaztNo Comment\nAzwah n w-agad\nimi nm agh tid gwmimgh\ndlgh s wawlaf nm\ndulgh s takat nm\nad yi ur tjder;\namumgh gr izula nm...\nYennayer 11, 2010 RinasTamdyaztNo Comment\nYan ugzmi seg ungal n Xayrddin «Il était une fois un vieux couple heureux»\nYat tiylgi, kra-yan isduqer taggurt, immatti wawssar ad irzem, izma nit llig yukz imzzi, ur sul izzig kra yusi: d amddakwl is aqbur g Fransa yudhad, mad n ikka kramraw iswggasn g uzwag izdin. Ismmerhbatn d id ssalamuolik wartalla hyyan, alin nit s tmshrit, skkiwsn yan mnid n...\nUnbir 28, 2009 RinasAsughlNo Comment\nArffak anafal (le chamelier fou) Med Khaeireddine\nAkabar ik, ay arffak i rad ig,\nifrssi d uzddug,\nn ulus d umrsal,\nyat tsghabt izrwln n tsmilt,\nurar n tazldaman,\nUnbir 25, 2009 RinasAsughl, TamdyaztNo Comment\n1 of 2Page 1Page 2Uḍfir »


Q=0	C=0	SS=0	LS=0	PS=0	DC=0	LC=0	SD=0	BS=7	G0=18	G1=10	G2=3	DLID=ber_Latn	BODY=Protonmail - Timahilin n tɣellist\nAwgelhen si tazwara ar tagara\nIznan d iwgelhanen si ṭṭerf ar ṭṭerf\nIznan ttujemɛen deg iqeddacen n ProtonMail s talɣa tamiḍant. Ttuceyyeɛen daɣen s talɣa tamiḍant ger iqeddacen-nneɣ akked wallalen n useqdac. Iznan ger iseqdacen n ProtonMail ttuceyyaɛen daɣen s talɣa tamiḍant deg uẓeṭṭa n uqeddac-nneɣ iɣelsen. Acku isefka zgan d imiḍanen deg yal taseddart, aqemmeṛ n uḥwaṣ n yiznan ur d-yettili ara akk.\nUlac Anekcum ɣer Isefka n Useqdac\nUr nezmir ara ad nekcem ɣer yIsefka-inek yettuwegelhen\nTasegda "zero access" n ProtonMail lmeɛna-s belli isefka-inek ttuwgelhen s yiwet n talɣa ur aɣ-yettaǧǧan ara ad nizmir ad nekcem ɣur-sen. Isefka ttuwgelhen si tama n ukelyan s tallelt n tsarut n uwgelhen wuɣur ur nesɛa ara abrid. Aya yebɣa ad d-yini dakken ur nesɛi ara tazmert tatiknikant i tɣuri n iznan-inek, ɣef aya ihi d awezɣi ad nizmir ad nefk isefka-inek i walbaɛd. Akked ProtonMail, tudert tabaḍnit ur tella ara kan d awal maca tettwaḍmen s wudem usnak. Ɣef aya daɣen ur nezmir ara ad d-nelqeḍ isefka. Ma tettuḍ awal-ik uffir, ur nezmir ara ad d-nerr isefka-inek.\nAsmiḍen si ṭṭerf ar ṭṭerf lmeɛna-s ulac win izemren ad iɣer izen siwa win umi yettwazen\nAwgelhen n Uɣbalu Yeldin\nIlguritmen n uwgelhen ttwaɛerḍen yerna ṣeḥḥan\nNesseqdac kan isbeddiyen iɣelsanen n AES, RSA akked OpenPGP. Yerna akk timkarḍiyin n uwgelhen i nesseqdac, d tid n uɣbalu yeldin. S useqdec n temkaṛḍiyin n uɣbalu yeldin, nezmer ad neḍmen iwerzimen n uwgelhen i nesseqdac ur sεin ara tiwwura yeffren. Aseɣẓan n uɣbalu yeldin ProtonMail ittwasenqed s umata sɣuṛ yimazzayen n tɣellist n umaḍal akken ad neḍmen iswiren εlayen n umesten.\nLmed ugar ɣef ProtonMail diɣ Aɣbalu Yeldin\nS useqdec n temkarḍiwin n uwgelhen aɣbalu yeldin, nettak tallelt deg uḥader mgal tiwwura yeffren yettwabnan i unekcum ɣer tudert-nwen tusligt.\nTella di Swis\nTakebbanit tlul-d deg Swis\nAkk isefka n useqdac ttwaḥerzen sɣur leqwanen n tfidiṛalit n swis (DPA) leqwanen n swis (DPO) ad ak-d-fken tagnit ad tesεuḍ tabaḍnit deg umaḍal i umdan akked tkebbanit. Imi ProtnMail illa beṛṛa leqwanen n Marikan akked Turuft, siwa Axxan n Ccreε n Geneve neɣ Axxam Aεlayan n Ccreε n Swis i izemren ad ḥettmen fell-aɣ ad d-nefk kra n talɣut n useqdac i yellan ɣur-neɣ.\nAkk iqeddacen n ProtonMail akked tikli ttuwgelhen\nIznan ineggren i yiman-nsen\nAkked ProtonMail, dayen imaylen mačči d imeɣlalen\nTzemreḍ ad tesbaduḍ akud n ufati anefrunan i yimaylen iwgelhanen n ProtonMail, s wakka ad ttwakksen si tenkult n uɣerwaḍ ticki faten. Tatiknulujit-agi tteddu ama akked imaylen yettwaznen i yiseqdacen-nniḍen n ProtonMail ama i imaylen iwgelhanen yettwaznen ɣer tansiwin ur nelli ara di ProtonMail. Akka am SnapChat, nerna-yawen ttawil swayes ar tesɛum taywalt takudant.\nSSL i wakken ad tesɣellseḍ tuqqna-inek·inem\nNesseqdac SSL iwakken ad nesseɣles taywalt gar uqeddac-nneɣ akked uselkim-inek. Isefka n yizen gar uqeddac-nneɣ akked uselkim-inek ttwaznen yakan s wudem awgelhan, maca nesseqdac SSL iwakken ad nernu tisi-nniḍen n ummesten yerna ad netḥeqqeq belli asebter i d-yessuli yiminig-inek ur t-ibeddel ara kra n yiwen i d-isqaṭṭɛen i tikli-inek n web s ttawil n weẓdam MITM (Man in the Middle).\nAdabu-nneɣ n uselken (CA) TLS d Let's Encrypt, d amesgal aswisi yettwassnen deg uselken TLS. Iswi n Let's Encrypt d awgelhen n yal tuqqna ɣer web d useqdec-is deg yilugan yeldin anda yezmer ad yeddu d tmuɣli-nneɣ n usnulfu n internet anda tabaḍnit d tamezwert. Akken ad nefk i yiseqdacen ad selknen ugar ma yella d tidet ttwaqqnen ɣer uqeddac-nneɣ, nessufeɣ-d daɣen adway SHA1 akked SHA-256 i tsarut-nneɣ TLS tazayezt.\nTaywalt taɣelsant akked yimefkiyen-nniḍen n imayl\nUla d taywalt-inek d wid ur nesseqdac ara ProtonMail tezmer ad tili d taɣelsant\nNeḍmen tuzzna n teywalt tawgelhant ɣer iseqdacen ur nelli ara n ProtonMail s ttawil n uwgelhen s ujjuṛ. Ticki ara tazneḍ izen awgelhan i yiseqdacen ur nelli ara n ProtonMail, ad ṭṭfen aseɣwen swayes ara sidren izen awgelhan deg iminig-nsen yerna ad izmiren ad as-kksen awgelhen s tefyirt tuffirt i tebḍiḍ yakan yidsen. Tzemreḍ daɣen ad tazneḍ iznan ariwgelhanen ɣer Gmail, Yahoo, Outlook akked wiyiḍ, s wudem n tirawt taliktrunant tamagnut.\nFessus i useqdec\nTaɣellist tummidt i medden merra\nNesnulfa-d ProtonMail acku nwala belli imeẓluyen n tirawt iɣelsanen i yellan assa ulac ula yiwen segsen i yettusɣellsen akken iwata. Acu kan, ameẓlu ittusɣellsen akka am ProtonMail ur yezmir ara ad iwenneɛ udem n teɣellist ma yella yewɛer i weseqdec, acku ulac win ara t-isqedcen. Si tazwara nebna ProtonMail s wudem isehelen i weseqdec. S wakka ProtonMail yeshel i weseqdec. Ur yelli d acu ara tesbeddeḍ, ur telli tsarut n uwgelhen ara tesferkeḍ. Ma tessneḍ ad tesqedceḍ Gmail, Thunderbird, neɣ Outlook ihi ad tizmireḍ ad tesqedceḍ ProtonMail.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Ḥalazum , tawellit ɣer umezgun s tgida n tmusni - Inumiden\ntacaqquft n Ḥalazum\nDeg ass wis-kuz seg tedyanin n tfaṣka , uɛan-d tarwa n tiddukla , ṣṣewwet tazenẓaṛit -Tbatent asirem deg umezgun adziri s umatta , maci way yettutlayen s tmaziɣt beṛk .\nYessili memmis n usayes ay yetwasnen , azeffan amuqṛan mass Leḥsen Ciba taceqquft n “ḥalazum” seg uḍṛiṣ n Ṭalal Neṣṛ Ddin s weṭṭaf ay yufraren deg lugan n umezgun , mɣir yesmektaneɣ s umezgun n uḥeṛṛec ay yutin s iẓuṛan deg yidles n tmurt seg Weld Ɛebd Ṛreḥman Kaki ɣer umeɣṛaṣ n tiktiwin mass Ɛebd Lqader Ɛellula .\nIkemmel wesnulfu n inaẓuṛen ay yemlilen seg tmurt n wawras kul s udiwenni s tcawit seg teɣmeṛt n Tseryant , mani bdan isekkiren n tceqquft s tfelwit d takuligṛafit yeqqim usezmel-nes deg tedyanin d imeẓṛiyyen a ɣen-yesmektin s Braxt , u yerni uẓawan aṛẓay n wefṣil wis-kuz s wallalen n icawiyyen am ubendir d teqṣebt s ufus n inaẓuṛen deg-in deg zeqqa mebla ma ad nettu tfawet d yirar beṛṛa n usayes ay yessukin inijiwen seg tnafa n teqṣidt .\nAtrar ay yernin deg azal n lxedmet n mass Lesḥen Ciba , yella d asidef n umewweṛ ɣef ṛmel deg tsinugṛafit .\nMass Leḥsen Ciba d terbaɛt-nes xedmen tɣawsa ad yeqqimen deg umezru n umezgun adziri , u sergen amezgun amaziɣ seg sbayer tiqbuṛin ɣer sbayer n umezgun , s tmusni d wusnulfu ay yessezwaɣen udem u refden tfaṣka ɣer ṣṛa ay yilaqen I yedles amaziɣ .\namezgun amezgun amaziɣ Bathent Ḥalazum tfaṣka


Q=10	C=10	SS=10	LS=0	PS=0	DC=10	LC=0	SD=0	BS=1	G0=4	G1=3	G2=2	DLID=ber_Latn	BODY=16/02/2017 - 19:36\nAT ƩISI (SIWEL) — Teqqed tasa n uqbayli, aṭas iyaγ yettwanγan n yergazen d lxalat, i irefden anay n umennuγ d timuγnest, deg kra n yijeṛiḍen ad ɛerḍeγ ad heḍreγ γef yiwen n umeγnas aneγmas, i yettwanγan deffir tecḍaṭ n rebrab, wayyi d Muḥ Ʃacur Belγezli. Ddut-d yid-nneγ ad tesɛum xerṣum tikti d anwat urgaz-a.\nMuḥ Ʃacur Belγezli d yiwen seg xilla n yirgazen i d-fkan yidurar n Ğerğer, ilul deg useggas n 1956, d mmi-s n Ugemmun n At Ʃisi, d ameγnas n Teqbaylit d yizerfan n umdan. Yella gar 24 n yimeḥbas deg tefsut n 1980. Iɛedda deg creɛ sebba n timmuγnest-ines. D aneγmas deg uγmis “Le Pays-Tamurt” yettaru imagraden s snat n tutlayin Tafransist akk d Teqbaylit.\nYella daγen d aɛeggal deg tidukla i yettḥaraben γef warrac ur nesɛi imawlan. Testeqsa-d γer γures maccaren yettawin ur tettcuḥu deg as n 17 deg ayyur n furar deg useggas n 1996, yeğğa-d deffires sin yigerdan deg akud-nni, deg tudert-is 40 n yiseggasen, deg tzeqqa n uxeddim-is umi sawalen « Universalcom ».\nImṭṭurfa, isniselmen, yečan tacriḥt n tsekkurt ur seqnaɛen ara, imi ur tenγan ara iman-is kan, rnan nγan yides tilemẓit n 25 d aseggas deg ixef-is tagi d uletmat-nneγ Dalila Dridec seg temnaḍt n Mirabu, i yellan d tameγnast Taqbaylit d yizerfan n umdan d tlelli n tγamsa, yerna d tanelmadt.\nΓef waya Amazday n yilemẓiyen n Ugemmun gran-d tiγri i yimezdaγ n wat Ʃisi, ad tren tajmilt i umeγnas aneγmas Dda Muḥ Ʃacur Belγezli, azekka d lğemɛa, anda ara d yili usras n tmeqqunt n yijeğigen deg usebdad n umeγras-nneγ deg iγrem n Tizi Wezzu γef 9.30h, ad sersen tameqqunt niḍen γef uẓekka-s deg tjebbantn Ugemmun γef 10.30h, sin akkin ad ɛeddin γer usrusu n uẓru amezwaru i lebni n uxxam n yilemẓiyen umi ara d fken isem n Muḥ Ʃacur Belγezli.\nSiwel 161935 FEV 17